ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

1.1 วิสัยทัศน์ และพันธกิจหลักในการดำเนินธุรกิจ

วิสัยทัศน์

มุ่งมั่นในการเป็นผู้นำด้านธุรกิจจัดจำหน่ายสินค้าอุปโภคบริโภคที่มีคุณประโยชน์และสามารถสร้างคุณค่า

ด้วยการยึดถือคุณค่าหลัก 5 ประการ

เพื่อสร้างความสมดุลระหว่างธุรกิจ พนักงาน และสังคมที่ยั่งยืนร่วมกัน

พันธกิจหลัก

• นำเสนอสินค้าและบริการที่มีคุณค่าพร้อมคุณภาพ โดยมีผู้บริโภคเป็นศูนย์กลาง

• สนับสนุนแนวคิดสร้างสรรค์และผลักดันให้เกิดการพัฒนาในทุกด้านอย่างต่อเนื่อง

• ดำเนินงานโดยคำนึงถึงผลลัพธ์ที่เป็นประโยชน์ต่อผู้มีส่วนได้ส่วนเสียทุกฝ่าย

• ส่งเสริมการผสานความรู้และประสบการณ์ระหว่างกัน เพื่อยกระดับมาตรฐานการปฏิบัติงาน

• ยึดหลักธรรมาภิบาลในการดำเนินธุรกิจ ส่งเสริมความมีคุณธรรมและจริยธรรมในวิถีแบบคนไทย

ตลอดจนมีความรับผิดชอบต่อชุมชน สังคม และสิ่งแวดล้อม

เป้าหมายของบริษัท

บริษัทกำหนดทิศทางการดำเนินธุรกิจในการสร้างความเติบโตอย่างต่อเนื่องและมั่นคงใน 4
แนวทางหลัก ดังนี้

• การรักษาและเพิ่มความเข้มแข็งฐานธุรกิจที่มีอยู่ในปัจจุบัน ทั้งธุรกิจในและนอกกลุ่มอาหาร (Food
และ

Non-Food) ที่มีการเติบโตอย่างต่อเนื่องในแต่ละปี

• การพัฒนาธุรกิจและแนะนำสินค้าใหม่ๆ
โดยการอาศัยความเข้มแข็งของระบบการจัดจำหน่ายที่บริษัทมีอยู่ ในปัจจุบัน

• การเปิดตลาดใหม่ โดยเฉพาะตลาด AEC – Asean Economic Community
โดยเน้นสินค้าที่เป็นตราสินค้าของ

บริษัทและบริษัทย่อยเอง

• การมองหาโอกาสใหม่ๆ ทางธุรกิจ ด้วยการร่วมทุนกับพันธมิตรที่มีความรู้ความสามารถ

ความมุ่งมั่นขององค์กร (Brand Essence)

“ ส่งมอบคุณค่า อย่างมีคุณภาพ (The Delivery of Value with Quality) ”

คณะกรรมการทำหน้าที่ในการกำหนดวิสัยทัศน์ และพันธกิจของบริษัท
เพื่อให้ผู้บริหารและพนักงานมีจุดมุ่งหมายในการดำเนินงานไปในทิศทางเดียวกัน
โดยในปีที่ผ่านมาคณะกรรมการได้มีการพิจารณาทบทวนและอนุมัติวิสัยทัศน์ ภารกิจ กลยุทธ์
เป้าหมายและทิศทางการดำเนินธุรกิจของบริษัท
รวมถึงทบทวนนโยบายที่สำคัญให้มีความเหมาะสมและสอดคล้องต่อการดำเนินธุรกิจตามหลักการกำกับดูแลกิจการที่ดี
ตลอดจนคณะกรรมการได้มีการติดตามดูแลให้มีการนำกลยุทธ์ของบริษัทไปปฏิบัติ
โดยการประชุมคณะกรรมการทุกไตรมาสคณะกรรมการได้ติดตามผลการดำเนินงานของฝ่ายบริหารซึ่งกำหนดให้มีการรายงานผลการดำเนินงานและผลประกอบการของบริษัทและบริษัทย่อย
เพื่อให้เป็นไปตามกลยุทธ์ที่วางไว้

1.2 การเปลี่ยนแปลงและพัฒนาการที่สำคัญ

ความเป็นมาของธุรกิจบริษัท

บริษัทพรีเมียร์ มาร์เก็ตติ้ง จำกัด (มหาชน) จดทะเบียนจัดตั้งเมื่อวันที่ 28 กรกฎาคม 2520
ในนาม บริษัท พรีเมียร์ มาร์เก็ตติ้ง จำกัด ด้วยทุนจดทะเบียนเริ่มแรก 1 ล้านบาท
ในระยะแรกดำเนินธุรกิจด้านการตลาด ส่งเสริมการขาย และจัดจำหน่ายสินค้าประเภทขนมขบเคี้ยว
สินค้าอุปโภคบริโภค ต่อมาได้จดทะเบียนเป็นบริษัทมหาชนจำกัด เมื่อวันที่ 20 กรกฎาคม 2550
และเข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 27 พฤษภาคม 2551
ด้วยทุนจดทะเบียนและชำระแล้ว 650 ล้านบาท

เมื่อวันที่ 23 สิงหาคม 2553
ที่ประชุมคณะกรรมการบริษัทได้มีมติอนุมัติโครงการซื้อหุ้นคืนเพื่อการบริหารทางการเงิน
จำนวนไม่เกิน 65 ล้านหุ้น (มูลค่าตราไว้หุ้นละ 1 บาท) หรือคิดเป็นไม่เกินร้อยละ 10
ของหุ้นที่จำหน่ายได้แล้วทั้งหมด โดยกำหนดวงเงินซื้อคืนหุ้นสูงสุดไม่เกิน 130 ล้านบาท
บริษัทได้ดำเนินการซื้อหุ้นคืนในตลาดหลักทรัพย์แห่งประเทศไทยตั้งแต่วันที่ 8 กันยายน 2553 ถึงวันที่
7 มีนาคม 2554 โดยหุ้นที่ซื้อคืนแล้วมีจำนวนรวมทั้งสิ้น 51,754,700 หุ้น คิดเป็นร้อยละ 7.96
ของหุ้นที่จำหน่ายได้แล้วทั้งหมด ทั้งนี้โครงการหุ้นที่ซื้อคืนครบกำหนดระยะเวลา 3 ปี เมื่อวันที่ 7
มีนาคม 2557
บริษัทมีหุ้นที่ซื้อคืนที่จำหน่ายไม่หมดจึงได้ดำเนินการลดทุนลงตามเงื่อนไขที่กำหนดเมื่อวันที่ 22
พฤษภาคม 2557 โดยดำเนินการจดทะเบียนลดทุนจำนวน 51,754,700 หุ้น
คงเหลือทุนจดทะเบียนและทุนที่ชำระแล้วจำนวน 598,245,300 บาท แบ่งเป็นหุ้นสามัญ
598,245,300 หุ้น มูลค่าที่ตราไว้หุ้นละ 1 บาท

ปัจจุบันบริษัทประกอบธุรกิจจัดจำหน่ายและเป็นตัวแทนจำหน่ายสินค้าอุปโภคและบริโภค
โดยสามารถแบ่งสินค้าที่จัดจำหน่ายออกเป็น 5 กลุ่มผลิตภัณฑ์ ได้แก่ ผลิตภัณฑ์ขนมขบเคี้ยว
ผลิตภัณฑ์อาหารและเครื่องดื่ม ผลิตภัณฑ์ลูกอม ผลิตภัณฑ์ยาและอาหารเสริม
ผลิตภัณฑ์ของใช้ส่วนตัวและของใช้ในครัวเรือน
ส่วนช่องทางการจัดจำหน่ายนั้นจะมีทั้งช่องทางค้าปลีกสมัยใหม่ (Modern Trade)
และช่องทางค้าส่ง, ค้าปลีกดั้งเดิม (Traditional Trade) ที่ครอบคลุมร้านค้ากว่า 60,000
แห่งทั่วประเทศ  และขยายการจัดจำหน่ายไปต่างประเทศ โดยมุ่งเน้นที่ประเทศจีนเป็นแห่งแรก

การพัฒนาและการเปลี่ยนแปลงที่สำคัญในช่วงระยะเวลา 3 ปี ที่ผ่านมา (พ.ศ. 2560 – 2562)

บริษัทมีความมุ่งมั่นในการประกอบธุรกิจจัดจำหน่าย
และเป็นตัวแทนจำหน่ายสินค้าอุปโภคบริโภคที่ให้ความสำคัญในการขายสินค้าที่มีคุณภาพ
ปลอดภัยต่อผู้บริโภค ควบคู่ไปกับการแนะนำผลิตภัณฑ์ใหม่ๆ ออกสู่ตลาด อย่างสม่ำเสมอ
โดยพิจารณาถึงความต้องการของผู้บริโภคที่มีการเปลี่ยนแปลง
ผลิตภัณฑ์ใหม่ที่บริษัทและบริษัทคู่ค้าได้แนะนำออกสู่ตลาดมีดังนี้

  ปี 2562

  ผลิตภัณฑ์ขนมขบเคี้ยว สินค้าใหม่และรสชาติใหม่ในกลุ่มนี้ ได้แก่

-   ทาโรเส้นชุบน้ำจิ้ม รสหม่าล่าเสฉวน และรสลาบอีสานทรงเครื่อง

-   ทาโรเส้น รวม 3 รสยอดนิยม (รสบาร์บิคิว รสเข้มข้น รสสาหร่ายเกาหลี)

-   “ผลิตภัณฑ์ถั่วเขาช่อง” ถั่วลิสงเคลือบรสกะทิ ถั่วลิสงเคลือบรสกาแฟ ถั่วลิสงเคลือบรสนม
    ถั่วลิสงอบเกลือ เมล็ดมะม่วงหิมพานต์อบเกสรเกลือ ถั่วผสมอบเกสรเกลือ

  ผลิตภัณฑ์อาหารและเครื่องดื่ม สินค้าใหม่ในกลุ่มนี้ ได้แก่

-   น้ำปลา “ตราปลาหมึก”

-   น้ำปลา “ตรากับข้าว”

-   เมล็ดกาแฟออร์แกนิก และกาแฟออร์แกนิกคั่วบด “มีวนา”

ผลิตภัณฑ์ลูกอม สินค้าใหม่และสินค้ารสชาติใหม่ในกลุ่ม ได้แก่

-   ลูกอม “โอเล่ บูสท์” รสสตรอเบอร์รี่แตงโม และสตรอเบอร์รี่เลมอน

-   ลูกอม “โอเล่ มินิ ชูการ์ ฟรี” รสสตรอเบอรี่ สตรอเบอร์รี่แอปเปิ้ล และสตรอเบอร์รี่แตงโม

  ผลิตภัณฑ์ของใช้ส่วนตัวและของใช้ในครัวเรือน สินค้าใหม่ในกลุ่มนี้ ได้แก่

-   สบู่เหลว “คัสสัน คิดส์”

-   ผ้าอ้อมผู้ใหญ่ “Dr.Klean” ผ้าอ้อมกางเกงกลางวันและกลางคืน ผ้าอ้อมแบบเทป
    แผ่นเสริมผ้าอ้อม

  ปี 2561

  ผลิตภัณฑ์ขนมขบเคี้ยว สินค้าใหม่และรสชาติใหม่ในกลุ่มนี้ ได้แก่

-   ทาโรอบกรอบ ชุบน้ำพริกเผาแซบ และชุบน้ำจิ้มไก่แซบ

-   มันฝรั่งแท่งทอดกรอบแจ็กซ์ รสซอสเกาหลี

-   มันฝรั่งแท่งทอดกรอบแจ็กซ์ รสเอ็กซ์ตร้าบาร์บีคิว

-   ข้าวเกรียบกุ้งคาลบี้ รสหมึกย่างสาหร่าย

-   ฟูลโล แพค เซรุ รสช็อกโกแลต และรสวานิลลา

-   ฟูลโล บิทซ์ ช็อกโกแลต

-   ฟูลโล แวฟเฟิล ครันช็อก ช็อกโกแลต

-   ขนมข้าวโพดอบกรอบโคโคริป๊อป รสนมฮอกไกโด และรสไก่ทอด

-   ขนมข้าวโพดอบกรอบโคโคริบอล รสปลาหมึก

-   ขนมข้าวโพดอบกรอบโคโคริมินิโดนัท รสนม

-   ช็อคโกบี้บอลโปเกมอน รสช็อคโกแลต

-   ข้าวหอมมะลิอบกรอบปรุงรส “ชินมัย” รสริชชี่ชีส, รสต้นตำรับ และรสสาหร่าย

  ผลิตภัณฑ์อาหารและเครื่องดื่ม สินค้าใหม่ในกลุ่มนี้ ได้แก่

-   กาแฟออร์แกนิค “ออราบิก้า” Medium และ Dark

  ผลิตภัณฑ์ของใช้ส่วนตัวและของใช้ในครัวเรือน สินค้าใหม่ในกลุ่มนี้ ได้แก่

-   ครีมอาบน้ำอิมพีเรียลรีแลกซ์ซิ่ง

-   “คัสสัน” สบู่ก้อน, ผลิตภัณฑ์สำหรับเด็ก และน้ำยาล้างมือแคเร็กซ์

-   “แคริ่ง” ผลิตภัณฑ์จัดแต่งทรงผม, ทรีทเมนท์ และแชมพูเปลี่ยนสีผม

  ปี 2560

ผลิตภัณฑ์ขนมขบเคี้ยว สินค้าใหม่และรสชาติใหม่ในกลุ่มนี้ ได้แก่

-   ทาโรเส้นใหญ่ – เส้นเล็ก

-   ทาโรเส้นชุบน้ำจิ้มรสเผ็ดมาก รสเผ็ดน้อย

-   ทาโร อบกรอบจิ้มซอส

-   ข้าวเกรียบกุ้งคาลบี้ รสต้มยำ และรสกุ้งอบวุ้นเส้น

-   ข้าวเกรียบกุ้งคาลบี้ รสหอยเชลล์อบเนยกระเทียม

-   มันฝรั่งแท่งทอดกรอบแจ๊กซ์มิกซ์ รสปลาหมึกย่างสาหร่าย

-   มันฝรั่งแท่งทอดกรอบแจ็กซ์ รสพิซซ่า

-   มันฝรั่งแท่งทอดกรอบแจ็กซ์ มิกซ์ รส ปีกไก่แซบ

-   มันฝรั่งแท่งทอดกรอบแจ็กซ์ ซอสจิ้มแจ่ว

-   ขนมข้าวโพดอบกรอบโคโคริ ซุปเปอร์ไจแอ้นท์

-   ขนมข้าวโพดอบกรอบโคโคริป๊อป รสป๊อปคอร์น และรสไก่ทอด

-   ขนมข้าวโพดอบกรอบโคโคริป๊อป ชุดสติ๊กเกอร์โปเกม่อน

-   ขนมข้าวโพดอบกรอบโคโคริมินิโดนัท รสบัสเตอร์มิลค์

-   ข้าวโพดอบกรอบชนิดแท่งโอโตริ รสช็อคโกแลต และนม

-   ปลาหมึกแผ่นกรอบ Takobi รสดั้งเดิม รสไข่ปลาญี่ปุ่น และรสวาซาบิ

-   ถั่วลันเตาอบกรอบ Bun Bun Stix : Japanese Seaweed และ Peak : Hot sweet &
    Sour Grilled Squid

-   ถั่วลันเตาอบกรอบ Bun Bun รสสุกี้ยากี้

ผลิตภัณฑ์อาหารและเครื่องดื่ม สินค้าใหม่ในกลุ่มนี้ ได้แก่

-   เลโม เพลย์ น้ำมะนาวผสมวิตามินซี กลิ่นเลมอนเนด และกลิ่นพิ้งค์เลมอนเนด

-   เซ็ปเป้ บิวติ ดริ้งค์ 7 รสชาติ

-   น้ำผลไม้ผสมวุ้นมะพร้าว กุมิ กุมิ รสลิ้นจี่ และรสเมลอน

-   เมกาเชฟน้ำราดปรุงรสเกรดหนึ่ง

-   วุ้นเส้นกึ่งสำเร็จรูป ก๋วยเตี๋ยวเรือ หมูตู๋น-เนื้อตุ๋น

ผลิตภัณฑ์ลูกอม สินค้าใหม่และสินค้ารสชาติใหม่ในกลุ่ม ได้แก่

-   คอริฟินซี ลูกอมสมุนไพร รสเกลือ

-   คอริฟินซี บลิสเตอร์วินเทจคาเมร่า

-   โบตันมิ้นท์บอล เลม่อนมิ้นท์

ประกาศเกียรติคุณและการรับรองของบริษัทและบริษัทย่อยในปี 2562

บริษัท พรีเมียร์ มาร์เก็ตติ้ง จำกัด (มหาชน)

-   บริษัทได้รับผลการประเมินคุณภาพการจัดประชุมสามัญผู้ถือหุ้นประจำปี (AGM) ด้วยคะแนนเต็ม
    100 คะแนน ต่อเนื่องเป็นปีที่ 9

-   บริษัทได้รับผลการประเมินจากการสำรวจการกำกับดูแลกิจการของบริษัทจดทะเบียนประจำปี
    2562 จากสมาคมส่งเสริมสถาบันกรรมการบริษัทไทย
    โดยการสนับสนุนของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์ โดยมีผลคะแนนอยู่ในระดับ
    “ดีมาก” ที่คะแนนเฉลี่ยอยู่ในระดับร้อยละ 80-90 คะแนน
    มีจำนวนตราสัญลักษณ์ของคณะกรรมการบรรษัทภิบาลแห่งชาติจำนวน 4 ดาว
    รวมทั้งยังเป็นบริษัทที่ได้รับการจัดอันดับอยู่ใน Top Quartile
    ของกลุ่มบริษัทที่มีมูลค่าหลักทรัพย์ตามราคาตลาด (Market Capitalization) ในกลุ่ม
    3,000 – 9,999 ล้านบาท

-   บริษัทได้รับการประกาศรายชื่อ Thailand Sustainability Investment หรือรายชื่อ
    “หุ้นยั่งยืน” ประจำปี 2562 จากตลาดหลักทรัพย์แห่งประเทศไทย 
    สำหรับรางวัลดังกล่าวนี้มีวัตถุประสงค์เพื่อสนับสนุนบริษัทจดทะเบียนที่มีกระบวนการดำเนินธุรกิจอย่างยั่งยืนให้เป็นแบบอย่างแก่บริษัทอื่นๆ
    รวมทั้งเป็นการให้ข้อมูลแก่ผู้ลงทุนที่สนใจลงทุนที่ไม่ได้คำนึงถึงการเติบโตของผลตอบแทนทางการเงินเพียงอย่างเดียวแต่ยังพิจารณาผลการดำเนินงานด้าน
    ESG (Environmental, Social, Governance)

บริษัท พี. เอม.ฟูด จำกัด (บริษัทย่อย)

-   ได้รับรางวัล “สถานประกอบการดีเด่นด้านแรงงานสัมพันธ์และสวัสดิการแรงงาน ประจำปี
    2562 สถานประกอบการขนาดกลาง ประเภทมีสหภาพ” ต่อเนื่องเป็นปีที่ 7
    โดยวัตถุประสงค์ของรางวัลนี้
    เพื่อเป็นการส่งเสริมแรงงานสัมพันธ์ในสถานประกอบกิจการให้นายจ้างลูกจ้าง
    ตระหนักถึงความสำคัญในการเสริมสร้างแรงงานสัมพันธ์และการจัดสวัสดิการแรงงานในสถานประกอบกิจการด้วยการปรึกษาหารือร่วมกัน

-   ได้รับรางวัล CSR – DIW Continuous Award 2019 ซึ่งเป็นการรับรางวัลต่อเนื่องเป็นปีที่
    7
    โดยวัตถุประสงค์ของรางวัลนี้เพื่อส่งเสริมให้โรงงานอุตสาหกรรมให้มีความรับผิดชอบต่อสังคมและอยู่ร่วมกับชุมชนได้อย่างยั่งยืนและพัฒนาไปสู่
    ISO 26000 (Social Responsibility)

บริษัท พรีเมียร์ แคนนิ่ง อินดัสตรี้ จำกัด (บริษัทย่อย)

-   วันที่ 5 กันยายน 2562 บริษัทได้รับการรับรองอุตสาหกรรมสีเขียว ระดับที่ 4
    วัฒนธรรมสีเขียว (Green Culture) จากกระทรวงอุตสาหกรรม
    โดยที่พนักงานทุกคนภายในองค์กรให้ความร่วมมือร่วมใจให้โครงการดังกล่าวสำเร็จลุล่วงเป็นอย่างดีในทุกด้านของกิจกรรมที่ทำ
    จนกลายเป็นส่วนหนึ่งของวัฒนธรรมองค์กรที่มีความรับผิดชอบต่อสังคม และสิ่งแวดล้อม
    ทั้งภายในและภายนอกองค์กรตลอดห่วงโซ่อุปทาน เพื่อการพัฒนาอย่างยั่งยืน และในปี 2563
    บริษัทฯจะยังคงมุ่งมั่น เพื่อไปสู่อุตสาหกรรมสีเขียวระดับสูงสุด ระดับที่ 5 เครือข่ายสีเขียว
    (Green Network) ด้านสิ่งแวดล้อมต่อไปอีกด้วย

-   ได้รับประกาศเกียรติคุณด้านผู้ทำคุณประโยชน์ รับผิดชอบต่อสังคม
    สร้างแหล่งเรียนรู้เศรษฐกิจพอเพียงเมื่อ วันที่ 8 กรกฏาคม 2562
    เพื่อไว้ใช้ประโยชน์แก่โรงเรียน ชุมชน
    โดยทำโครงการให้ความรู้และสอนวิธีการทำน้ำหมักชีวภาพจากเศษหัว หนัง ก้าง ไส้
    และการปลูกผักไฮโดรโปนิกส์ เพื่อเป็นอาหารกลางวันให้กับนักเรียน โรงเรียนวัดโคธาราม
    อำเภอบางบ่อ จังหวัดสมุทรปราการ ซึ่งเป็นโครงการต่อเนื่องเช่นกัน

-   เมื่อวันที่ 23 กันยายน พ.ศ. 2562
    ทางบริษัทยังได้เข้าร่วมโครงการส่งเสริมโรงงานอุตสาหกรรมให้มีความรับผิดชอบต่อสังคมและชุมนอย่างยั่งยืน
    (CSR – DIW) กับกรมโรงงานอุตสาหกรรม กระทรวงอุตสาหกรรม
    โดยได้รับรางวัลเกียรติยศ CSR-DIW Continuous Award 2019
    มาตรฐานความรับผิดชอบของผู้ประกอบการอุตสาหกรรมต่อสังคม อีกด้วย

โครงสร้างการถือหุ้นของกลุ่มบริษัท

โครงสร้างของบริษัท พรีเมียร์ มาร์เก็ตติ้ง จำกัด (มหาชน) และบริษัทย่อย ณ วันที่ 31 ธันวาคม
2562

บริษัท พรีเมียร์ มาร์เก็ตติ้ง จำกัด (มหาชน)
ประกอบธุรกิจจัดจำหน่ายและเป็นตัวแทนจำหน่ายสินค้าอุปโภคและบริโภค ซึ่งแบ่งได้เป็น 5
กลุ่มผลิตภัณฑ์ ได้แก่ ผลิตภัณฑ์ขนมขบเคี้ยว ผลิตภัณฑ์อาหารและเครื่องดื่ม ผลิตภัณฑ์ลูกอม
ผลิตภัณฑ์ยาและอาหารเสริม ผลิตภัณฑ์ของใช้ส่วนตัวและของใช้ในครัวเรือน
โดยสินค้าที่บริษัทจัดจำหน่ายเป็นการจำหน่ายในประเทศทั้งหมด ผ่านช่องทางการจัดจำหน่ายต่างๆ
ทั้งช่องทางการจำหน่ายแบบร้านค้าสมัยใหม่ (Modern Trade) ช่องทางร้านค้าแบบดั้งเดิม
(Traditional Trade) และรถขายเงินสด (Cash Van) โดยมีร้านค้ากว่า 60,000
แห่งทั่วประเทศติดต่อค้าขายโดยตรงกับบริษัท และการจัดจำหน่ายในต่างประเทศสำหรับผลิตภัณฑ์
“ปลาสวรรค์ทาโร”

ในปัจจุบันบริษัทมีเงินลงทุนในบริษัทย่อย 4 แห่ง คือ บริษัท พี.เอม.ฟูด จำกัด (PMF) บริษัท
พรีเมียร์ แคนนิ่งอินดัสตรี้ จำกัด (PCI) บริษัท พรีเมียร์ โฟรเซ่น โพรดักส์ จำกัด (PFP)
และบริษัท พีเอ็มเอสอี จำกัด (PMSE) ซึ่งบริษัทถือหุ้นในสัดส่วน ร้อยละ 100
ของทุนจดทะเบียนและเรียกชำระแล้วในแต่ละบริษัท บริษัทย่อยทั้ง 4 แห่ง ประกอบธุรกิจดังนี้

1.  บริษัท พี.เอม.ฟูด จำกัด (PMF) ผลิตและจำหน่ายสินค้าประเภทปลาเส้นและปลาแผ่น
    ที่รู้จักกันในชื่อ “ปลาสวรรค์ทาโร” ผลิตภัณฑ์ของ PMF มีการจำหน่ายทั้งในและต่างประเทศ
    และได้มอบหมายให้บริษัท พรีเมียร์ มาร์เก็ตติ้ง จำกัด (มหาชน)
    เป็นผู้จัดจำหน่ายแต่เพียงผู้เดียว

2. บริษัท พรีเมียร์ แคนนิ่ง อินดัสตรี้ จำกัด (PCI) ผลิตแปรรูป
และจำหน่ายผลิตภัณฑ์อาหารสำเร็จรูปปลาทูน่าสำหรับผู้บริโภค
อาหารสัตว์เลี้ยงจากวัตถุดิบที่ได้จากทะเล เช่น ปลาทูน่า ตลอดจนวัตถุดิบจากฟาร์มเลี้ยง เช่น
สัตว์ปีก สัตว์บก บรรจุในถุง (Pouch) บรรจุกระป๋อง (Canned) และบรรจุใน Plastic Cup
โดยส่งออกไปจำหน่ายในต่างประเทศ เช่น ในทวีปเอเชีย ยุโรป อเมริกา ตะวันออกกลาง
และประเทศออสเตรเลีย เป็นต้น
นอกจากนี้ยังประกอบธุรกิจผลิตและจำหน่ายสินค้าภายใต้เครื่องหมายการค้า “คิงส์ คิทเช่น” ได้แก่
ซอสมะเขือเทศ ซอสพริก ซอสสาหร่าย ซอสพริกไทยดำ
รวมทั้งการผลิตและจำหน่ายอาหารสัตว์เลี้ยงภายใต้เครื่องหมายการค้า “แอทลาส” (Atlas)
โดยมีการจำหน่ายทั้งในและต่างประเทศ

3. บริษัท พรีเมียร์ โฟรเซ่น โพรดักส์ จำกัด (PFP) ผลิตอาหารสำเร็จรูปแช่แข็ง
โดยผลิตตามคำสั่งซื้อของลูกค้า นอกจากนี้ บริษัทยังให้บริการรับฝากแช่ผลิตภัณฑ์ในห้องเย็น
รวมทั้งยังมีการพัฒนาโครงการใหม่ๆ เพื่อเพิ่มรายได้และผลตอบแทน
นอกจากนี้ยังได้ให้เช่าพื้นที่กับบริษัท มีวนา จำกัด ในการผลิตกาแฟอีกด้วย

4. บริษัท พีเอ็ม เอสอี จำกัด (PMSE) ได้จัดตั้งขึ้นเมื่อ 10 เมษายน
2558โดยมีวัตถุประสงค์ด้านลงทุน ในธุรกิจเพื่อสังคม (Social Enterprise)
เพื่อต่อยอดคุณค่าหลักของบริษัทด้านความยั่งยืนของสังคม
และดำเนินธุรกิจการจัดจำหน่ายผลิตภัณฑ์กาแฟอินทรีย์ภายใต้ชื่อแบรนด์ “มีวนา” และ “ออราบิก้า”
ในปลายปี 2562 ยังได้พัฒนาแบรนด์ “ออร์กา”
กาแฟระดับสำหรับตลาดทั่วไปเพื่อขยายช่องทางจัดจำหน่ายเข้าสู่ตลาดกาแฟค้าส่ง
บริษัทได้มีการลงทุนในบริษัทที่เกี่ยวข้องดังนี้

4.1 บริษัท มีวนา จำกัด (MIVANA) (เดิมชื่อ บริษัท กรีนเนท เอสอี จำกัด)
โดยเข้าถือหุ้นเพิ่มขึ้นจากเดิมในสัดส่วนร้อยละ 88.89 (ปี 2560 ร้อยละ 72.04)
ซึ่งเป็นกิจการเพื่อสังคม ด้านการส่งเสริมการปลูกกาแฟภายใต้ร่มเงาต้นไม้ใหญ่
เพื่อเป็นการรักษาระบบนิเวศน์และสิ่งแวดล้อมในพื้นที่ต้นน้ำลำธารควบคู่ไปกับการพัฒนาคุณภาพกาแฟของเกษตรกรเข้าสู่ระบบการตรวจรับรองมาตรฐานเกษตรอินทรีย์
และสร้างรายได้ให้แก่เกษตรกรกาแฟอินทรีย์ที่ปลูกเพื่อการรักษาและดูแลผืนป่า
โดยการทำงานร่วมกับหน่วยงานราชการที่เกี่ยวข้องอย่างใกล้ชิด
นอกจากจะเกิดประโยชน์ต่อสังคมดังกล่าวมาข้างต้นแล้วยังจะทำให้ได้กาแฟอินทรีย์ที่ดีมีคุณภาพ
โดยทางบริษัท มีวนา จำกัด
จะเป็นผู้รับซื้อผลผลิตกาแฟอินทรีย์ของเกษตรกรในระบบการค้าที่เป็นธรรมและนำมาแปรรูปและบรรจุต่อไป
ภายใต้เครื่องหมายการค้า “มีวนา” และ “ออราบิก้า”

4.2 บริษัท เดอะ กู๊ด ดริงค์ จำกัด (TGD) โดยเข้าถือหุ้นในสัดส่วนร้อยละ 49.99
ประกอบธุรกิจเพื่อพัฒนาผลิตภัณฑ์และช่องทางการจัดจำหน่ายผลิตภัณฑ์กาแฟพร้อมดื่ม
และให้สิทธิแก่บริษัทย่อยของบริษัท พรีเมียร์ มาร์เก็ตติ้ง จำกัด (มหาชน)
ในการผลิตและจำหน่ายผลิตภัณฑ์ที่พัฒนารวมถึงผลิตภัณฑ์อื่นที่มีกาแฟเป็นส่วนผสม

ความสัมพันธ์กับกลุ่มธุรกิจของผู้ถือหุ้นรายใหญ่

บริษัทและบริษัทย่อยได้มีการว่าจ้างบริษัท พรีเมียร์ ฟิชชั่น แคปปิตอล จำกัด (PFC)
ซึ่งปัจจุบันเป็นผู้ถือหุ้นใหญ่ของบริษัท
ให้บริการงานด้านบริหารจัดการและงานสนับสนุนแก่บริษัทและบริษัทย่อย
ตามสัญญาว่าจ้างบริหารและให้คำปรึกษาธุรกิจ
ซึ่งการว่าจ้างดังกล่าวมีวัตถุประสงค์เพื่อเป็นการแยกงาน (outsourcing)
เพื่อใช้บริการจากหน่วยงานกลางของกลุ่มบริษัทพรีเมียร์
ซึ่งเป็นลักษณะของการรวมศูนย์และแบ่งรับภาระค่าใช้จ่ายร่วมกัน (sharing cost)
ตามขนาดและปริมาณธุรกรรมของแต่ละบริษัท
เพื่อลดค่าใช้จ่ายโดยรวมที่บริษัทจะต้องจัดหาบุคลากรที่เพิ่มขึ้น
เพื่อมารองรับงานสนับสนุนให้ครอบคลุมในทุกๆ ด้าน

ขอบเขตการให้บริการครอบคลุมด้านต่างๆ ดังนี้

การบริหารจัดการการกำกับกิจการ
และสนับสนุนด้านกลยุทธ์และนวัตกรรมทางธุรกิจเพื่อให้บรรลุตามเป้าหมายของแต่ละองค์กร
รวมถึงดำเนินกิจการให้สอดคล้องกับคุณค่าหลักขององค์กร เป็นไปตามกฎระเบียบ
ข้อกำหนดของกฎหมายที่เกี่ยวข้อง รวมถึงจัดให้มีบุคคลกรที่มีความสามารถ เชี่ยวชาญ
เข้าทำหน้าเป็นกรรมการและผู้บริหารในแต่ละองค์กรที่ให้บริการ

การบริการให้คำปรึกษา
ทำหน้าที่ให้คำปรึกษาแก่องค์กรทุกด้านที่เกี่ยวข้องกับการดำเนินธุรกิจของกิจการ
ทั้งด้านการวางแผนการกำหนดกลยุทธ์ในการดำเนินธุรกิจ การวางแผนทางการเงิน
การปฏิบัติตามกฎหมายที่เกี่ยวข้อง การบริหารงานบุคคลและงานสำนักงาน และงานสื่อสารองค์กร
รวมถึงการให้ความรู้ด้านต่างๆ เพื่อการพัฒนาองค์ความรู้ให้กับผู้ปฏิบัติงานในองค์กร

การบริการในด้านการศึกษา วิเคราะห์ วางแผน และปฏิบัติงานให้กับองค์กร
เพื่อให้การดำเนินกิจการบรรลุตามเป้าหมายและสอดคล้องกับกฎระเบียบต่างๆ
ที่เกี่ยวข้องหรือในกรณีที่เรื่องนั้นจำเป็นต้องใช้ความเชี่ยวชาญเฉพาะด้าน เช่น
งานตรวจสอบภายในองค์กร งานด้านบรรษัทภิบาล การปฏิบัติตามกฎหมายที่เกี่ยวกับตลาดหลักทรัพย์
งานคดีความ ทะเบียนหุ้นส่วนบริษัท บัญชีและภาษีอากร
รวมถึงบริหารจัดการแหล่งเงินทุนของกิจการการติดต่อสถาบันการเงิน

อย่างไรก็ตาม การทำสัญญากับ PFC
ถือเป็นการทำรายการระหว่างกันกับบุคคลที่อาจมีความขัดแย้งทางผลประโยชน์กับบริษัท
ซึ่งบริษัทต้องปฏิบัติตามนโยบาย มาตรการและขั้นตอนการทำรายการระหว่างกันอย่างเคร่งครัด
และหาก PFC
มีการเปลี่ยนแปลงรายละเอียดของสัญญาหรือเงื่อนไขในการคิดค่าบริการกับบริษัทและบริษัทย่อย
บริษัทจะนำรายละเอียดและเงื่อนไขการเปลี่ยนแปลงดังกล่าวเข้าที่ประชุมคณะกรรมการตรวจสอบเพื่อพิจารณาและให้ความเห็นตามความเหมาะสมของสัญญาที่เปลี่ยนแปลงไปทุกครั้งก่อนเข้าทำสัญญาใหม่

2. ลักษณะการประกอบธุรกิจ

2.1 โครงสร้างรายได้ของบริษัทและบริษัทย่อย ในช่วง 3 ปีที่ผ่านมา

+---------------+-------+-------+-----+-----+-----+-----+-----+-----+
| ป             | ดำเนิน | สัดส   | 2   |     | 2   |     | 2   |     |
| ระเภทของรายได้ |       | ่วนการ | 562 |     | 561 |     | 560 |     |
|               | ก     |       |     |     |     |     |     |     |
|               | ารโดย | ถ     |     |     |     |     |     |     |
|               |       | ือหุ้นขอ |     |     |     |     |     |     |
|               |       | งบริษัท |     |     |     |     |     |     |
+===============+=======+=======+=====+=====+=====+=====+=====+=====+
|               |       |       | ล้าน | ร้อ  | ล้าน | ร้อ  | ล้าน | ร้อ  |
|               |       |       | บาท | ยละ | บาท | ยละ | บาท | ยละ |
+---------------+-------+-------+-----+-----+-----+-----+-----+-----+
| ผลิตแล         | PM /  | 1     | 3,  | 80  | 3,  | 79  | 3,  | 75  |
| ะจัดจำหน่ายสินค้า | PMF   | 00.00 | 302 | .00 | 570 | .33 | 266 | .25 |
|               |       |       |     |     |     |     |     |     |
|               | PMSE  |       |     |     |     |     |     |     |
+---------------+-------+-------+-----+-----+-----+-----+-----+-----+
| ผ             | PCI   | 1     | 732 | 17  | 853 | 18  | 882 | 20  |
| ลิตอาหารปลาทูน่า |       | 00.00 |     | .72 |     | .96 |     | .32 |
| อาห           |       |       |     |     |     |     |     |     |
| ารทะเลสำเร็จรูป |       |       |     |     |     |     |     |     |
| และซอส        |       |       |     |     |     |     |     |     |
+---------------+-------+-------+-----+-----+-----+-----+-----+-----+
| ผลิตอาห        | PFP   | 1     | 52  | 1   | 49  | 1   | 38  | 0   |
| ารแช่แข็งและให้บ |       | 00.00 |     | .26 |     | .09 |     | .88 |
| ริการพื้นที่ห้องเย็น |       |       |     |     |     |     |     |     |
+---------------+-------+-------+-----+-----+-----+-----+-----+-----+
| รายได้อื่น       | บริษัท  |       | 42  | 1   | 28  | 0   | 154 | 3   |
|               | และบร |       |     | .02 |     | .62 |     | .55 |
|               | ิษัทย่อย |       |     |     |     |     |     |     |
+---------------+-------+-------+-----+-----+-----+-----+-----+-----+
| รายได้รวม      |       |       | 4,  | 100 | 4,  | 100 | 4,  | 100 |
|               |       |       | 128 | .00 | 500 | .00 | 340 | .00 |
+---------------+-------+-------+-----+-----+-----+-----+-----+-----+

2.2 การประกอบธุรกิจของแต่ละสายผลิตภัณฑ์

  2.2.1 ธุรกิจจัดจำหน่ายและเป็นตัวแทนจำหน่ายสินค้า

1)  ลักษณะผลิตภัณฑ์

บริษัท พรีเมียร์ มาร์เก็ตติ้ง จำกัด (มหาชน)
ทำธุรกิจการจัดจำหน่ายและการเป็นตัวแทนจำหน่ายสินค้าอุปโภคบริโภคมาเป็นเวลากว่า 42 ปี
จากความรู้ความชำนาญและการสร้างเครือข่ายการจัดจำหน่ายสินค้าผ่านร้านค้าประเภทต่างๆ
ไม่ว่าจะเป็นร้านค้าปลีกสมัยใหม่ ร้านขายส่งทั้งขนาดกลางและขนาดใหญ่
รวมทั้งร้านค้าปลีกย่อยที่มีอยู่ทั่วประเทศ
ทำให้บริษัทมีชื่อเสียงเป็นที่ยอมรับในวงการธุรกิจจัดจำหน่ายและตัวแทนจำหน่าย
และสามารถขยายขอบข่ายการดำเนินธุรกิจอย่างเข้มแข็งจวบจนทุกวันนี้

บริษัทได้แบ่งหมวดสินค้าที่รับผิดชอบอยู่ในปัจจุบันออกเป็น 5 กลุ่มผลิตภัณฑ์หลักๆ ดังต่อไปนี้

(1) กลุ่มผลิตภัณฑ์ขนมขบเคี้ยว สามารถแบ่งย่อยตามลักษณะแตกต่างของสินค้าจาก
ผู้ผลิตแต่ละรายดังนี้

-   บริษัท พี. เอม. ฟูด จำกัด (บริษัทย่อย) ผู้ผลิตปลาสวรรค์ ตราทาโร
    ที่ผลิตมาจากเนื้อปลาบดจากปลาทะเล
    โดยสินค้าทุกชนิดจะผลิตภายใต้มาตรฐานที่เข้มงวดทุกขั้นตอน ในปัจจุบันนอกจากสินค้าตรา
    “ทาโร” ที่รู้จักกันอย่างแพร่หลายแล้ว ยังมีสินค้าตรา “ทาโร อบกรอบ” “ทาโร ชุบน้ำจิ้ม”
    อีกด้วย โดยมีให้เลือกหลายรสชาติ ประกอบด้วย รสดั้งเดิม รสเข้มข้น รสบาร์บีคิว
    รสซูเปอร์แซบ รสสาหร่ายเกาหลี รสน้ำจิ้มไก่แซบ รสน้ำพริกเผาแซบ เป็นต้น
    และผลิตภัณฑ์กลุ่มใหม่คือ ทาโรเส้นชุบน้ำจิ้ม รสหม่าล่าเสฉวน และรสลาบอีสานทรงเครื่อง

-   บริษัท คาลบี้ธนาวัธน์ จำกัด ผู้ผลิตสินค้าขนมขบเคี้ยวภายใต้ตราสินค้าต่างๆ ได้แก่
    ผลิตภัณฑ์ข้าวเกรียบกุ้งตรา “คาลบี้” มีหลายรสชาติ เช่น รสดั้งเดิม รสต้มยำ รสสไปซี่โนริ
    รสเกี๊ยวซ่า และรสกุ้งพริกไทยดำ เป็นต้น ผลิตภัณฑ์มันฝรั่งแท่งทอดกรอบตรา “แจ็กซ์”
    ที่มาพร้อมน้ำจิ้มหลากหลายรสชาติ ทั้งซอสมะเขือเทศ ซอสพริกซอส บาร์บีคิว
    ซอสมายองเนสครีม ซอสน้ำจิ้มไก่ และซอสแนวหวานอย่างช๊อกโกแลต
    นอกจากนี้ยังมีผลิตภัณฑ์มันฝรั่งแท่งทอดกรอบชนิดปรุงรสชาติในตัวทั้งรสโนริสาหร่าย รสพิซซ่า
    รสซอสมะเขือเทศ รสอเมริกันเฟรนซ์ฟรายส์ รสไส้กรอกชีส รสเกาหลีสไปซี่ ตรา “แจ็กซ์
    มิกซ์” ผลิตภัณฑ์ขนมถั่วลันเตาอบกรอบตรา “บันบัน” รสดั้งเดิม รสโนริวาซาบิ รสชีสซี่บีน
    รสซุปข้าวโพด รสสไปซี่เทอริยากิ

-   บริษัท นำเชา (ประเทศไทย) จำกัด ผู้ผลิตขนมข้าวหอมมะลิอบกรอบปรุงรส (Jasmine
    Rice Cracker) ภายใต้ตราสินค้า “ชินมัย” ได้แก่ รสต้นตำรับ รสสาหร่ายปรุงรส
    และรสไส้กรอกมายองเนส เป็นต้น

-   บริษัท เอส พี อาร์ ฟู้ด อินดัสทรี จำกัด ผู้ผลิตผลิตภัณฑ์ขนมข้าวโพดอบกรอบ ภายใต้ตราสินค้า
    “โคโคริ” “โอโตริ” และตราสินค้า “บิ๊กคาด้า” ซึ่งเป็นสินค้าที่มีคุณภาพ มีประโยชน์
    ใช้ข้าวและข้าวโพดเป็นวัตถุดิบหลักและมีให้เลือกในหลากหลายรสชาติ

-   บริษัท พีที อัลตร้า พรีมา อบาดี ประเทศอินโดนีเซีย ผู้ผลิตสินค้า ขนมขบเคี้ยว และ บิสกิต
    ภายใต้ตราสินค้า “ฟูลโล”

-   บริษัท ลิลลี่ โทเบก้า ผู้ผลิตถั่วลิสงอบเกลือ ถั่วปากอ้าอบเกลือ,
    เมล็ดมะม่วงหิมพานต์อบเกสรเกลือ ภายใต้ตราสินค้า “เขาช่อง”

(2) ผลิตภัณฑ์อาหารและเครื่องดื่ม ได้แก่ ผลิตภัณฑ์อาหารประเภทซอสปรุงรสผักและผลไม้ดอง
กาแฟปรุงสำเร็จ และอาหารพร้อมรับประทาน โดยสินค้าในกลุ่มนี้ ได้แก่

-   บริษัท ลำปางฟู้ดโปรดักส์ จำกัด ผู้ผลิตสินค้าภายใต้เครื่องหมายการค้า “แม่จินต์”
    และเครื่องหมายการค้าอื่น ๆ เช่น “J.F Farm” และ “LCC”
    ในการผลิตจะคัดสรรวัตถุดิบชั้นดี พร้อมความใส่ใจในความสะอาดทุกขั้นตอน สินค้าที่จัดจำหน่าย
    ได้แก่ กระเทียมโทนดอง กระเทียมดอง ขิงดอง ผักกาดดอง บ๊วยดอง มะนาวดอง
    และผลไม้กระป๋อง เช่น ข้าวโพดหวาน เงาะ ลิ้นจี่ และลำไย เป็นต้น

-   บริษัท เอราวัณอินเตอร์ฟูด จำกัด ผู้ผลิตวุ้นเส้น ภายใต้เครื่องหมายการค้า “ชอ ช้าง”
    เหมาะสำหรับการปรุงอาหารทุกประเภท เช่น ต้ม ผัด อบ และยำ

-   บริษัท สินวารีพัฒนา จำกัด ผู้ผลิตน้ำปลาแท้ ซีอิ้วขาว และซอสหอยนางรมเกรดพรีเมี่ยม
    ภายใต้เครื่องหมายการค้า “เมกาเชฟ”

-   บริษัท โรงงานน้ำปลาไทย ( ตราปลาหมึก ) จำกัด ผู้ผลิต น้ำปลาแท้
    ภายใต้เครื่องหมายการค้า “ตราปลาหมึก”

  (3) ผลิตภัณฑ์ลูกอม สินค้าในกลุ่มนี้ ได้แก่

-   บริษัท โอสถสภา จำกัด ผู้ผลิตลูกอมเม็ดแข็ง (Hard Boiled Candy)
    ภายใต้เครื่องหมายการค้า “โอเล่” สินค้าดังกล่าวมีรสผลไม้ต่างๆ เช่น รสสตรอเบอรี่
    รสเลมอน รสสละ รสกีวีแอปเปิ้ล ลูกอมโอเล่ บูสท์ สตรอเบอรี่แตงโม สตรอเบอรรี่ไลม์ และ
    กลุ่มลูกอมปราศจากน้ำตาล ลูกอมโอเล่ มินิชูการ์ฟรีสตรอเบอร์รี่ สตรอเบอร์รี่แอบเปิ้ล
    สตรอเบอร์รี่แตงโม

-   ลูกอม “คอริฟิน-ซี” ลูกอมที่มีคุณสมบัติช่วยบรรเทาการระคายคอ ชุ่มคอ
    ซึ่งบริษัทเป็นเจ้าของเครื่องหมายการค้า “คอริฟิน-ซี” มีรสชาติหลากหลาย เช่น
    รสเมนทอลคลาสสิค รสเชอรี่มิ้นท์ รสสโนวี่มิ้นท์ เป็นต้น

-   บริษัท B-ONE จำกัด ผู้นำเข้าลูกอมช็อคโกแลต ภายใต้เครื่องหมายการค้า “ช็อคโก-บี้”
    และกลุ่มสินค้ามาร์ชแมลโลว์ ภายใต้ตราสินค้า B-ONE

(4) ผลิตภัณฑ์ยาและอาหารเสริม ได้แก่ ยาอม ยาธาตุ และผลิตภัณฑ์ดูแลสุขภาพ ผลิตโดยบริษัท
โอสถสภา จำกัด ประกอบด้วย พิมเสนเจล ยาธาตุ 4 ยาแก้ปวดพาราเซต ผลิตภัณฑ์อาหารเสริม
ตรา ”แบนเนอร์โปรตีน” น้ำยาอุทัยทิพย์ ยูทิปเจล เม็ดอมตรา “โบตัน” แบบดั้งเดิม เม็ดอมตรา
“โบตันมิ้นท์บอล” รสดั้งเดิม รสนาโนไอซ์ รสมิกซ์เบอร์รี่ และลูกอมผสมวิตามินซี “โบตัน”
กลิ่นซุปเปอร์เลมอนและกลิ่นซุปเปอร์กีวีแอปเปิ้ล

(5) ผลิตภัณฑ์ของใช้ส่วนตัวและของใช้ในครัวเรือน (Personal Care and Household
Product) โดยสินค้า ในกลุ่มได้แก่

-   บริษัท แจ๊กเจียอุตสาหกรรม (ไทย) จำกัด (มหาชน) ผู้ผลิตพลาสเตอร์ ตรา“เทนโซพล๊าส”
    และ ตรา “ไทเกอร์พล๊าส” รวมถึง แป้ง, สบู่หอมและครีมอาบน้ำตรา“ตาบู” ,
    น้ำมันยูคาลิปตัสชนิดสเปรย์ตรา“จิงโจ้” และ น้ำมัน ไฟแช็ค ตรา“รอนสัน”
    นอกจากนี้ยังมีสินค้าลูกอม “เจสัน จูจุ๊บ” รสแบล็ค เชอรรี่ และรสลิโคริช (ชะเอม)

-   บริษัท พีแซท คัสสัน (ประเทศไทย) จำกัด ผู้ผลิตผลิตภัณฑ์ภายใต้ตราสินค้า “คัสสัน” ได้แก่
    สบู่ก้อน ครีมอาบน้ำ เจลอาบน้ำ บอดี้บัตเตอร์ ผลิตภัณฑ์สำหรับเด็ก อาทิ แป้ง โลชั่น สบู่เหลว
    ออยล์ เบบี้ไวพ์ผ้าเช็ดทำความสะอาด น้ำยาล้างมือแคเร็กซ์ น้ำยาล้างจานมอร์นิ่งเฟรช

-   บริษัท บีอาร์ พีซี จำกัด ผู้ผลิตสินค้าภายใต้ตรา “แคริ่ง” ซึ่งประกอบด้วยผลิตภัณฑ์สำหรับดูแล
    เส้นผม 3 กลุ่มหลัก ได้แก่ 1. กลุ่มจัดแต่งทรงผมมีสินค้าผลิตภัณฑ์เจล แว๊กซ์ สเปรย์ 2.
    กลุ่มดูแลเส้นผมมีสินค้าทรีทเมนท์ 3. กลุ่มเปลี่ยนสีผมมีสินค้าแชมพูเปลี่ยนสีผม

-   บริษัท เอสพี เวลเนส แอนด์ อินโนเวชั่น จำกัด ผู้นำเข้านวัตกรรมผ้าอ้อมผู้ใหญ่แบรนด์
    “DR.KLEAN” เทคโนโลยีจากประเทศเบลเยี่ยม มีทั้งแบบกางเกงสำหรับกลางวันและกลางคืน
    รวมถึงผ้าอ้อมแบบเทป แผ่นเสริมซึมซับ แผ่นรองซับ

ในปี 2562 บริษัทมีการยกเลิกการจัดจำหน่ายสินค้ากับคู่ค้า ดังนี้คือ

 บริษัท คาลบี้ธนาวัธน์ จำกัด  ยกเลิกการจัดจำหน่ายตั้งแต่เดือนพฤษภาคม 2562

 บริษัท นำเชา (ประเทศไทย) จำกัด ยกเลิกการจัดจำหน่ายตั้งแต่เดือนสิงหาคม 2562

 บริษัท แจ๊กเจียอุตสาหกรรม (ไทย) จำกัด (มหาชน) ยกเลิกการจัดจำหน่ายตั้งแต่เดือนสิงหาคม
2562

 บริษัท บีอาร์ พีซี จำกัด  ยกเลิกการจัดจำหน่ายตั้งแต่เดือนกรกฎาคม 2562

2)  คุณภาพและมาตรฐานของผลิตภัณฑ์ที่จำหน่าย

บริษัทเน้นให้ความสำคัญด้านคุณภาพและมาตรฐานของผลิตภัณฑ์ และสิ่งที่ยึดมั่นมาโดยตลอด คือ
“ต้องเป็นผลิตภัณฑ์ที่ให้คุณค่าและมีประโยชน์ต่อผู้ใช้สินค้าอย่างแท้จริง”
ดังนั้นบริษัทจึงได้จัดระบบการตรวจสอบสภาพและควบคุมคุณภาพผลิตภัณฑ์จากผู้ผลิตอย่างเคร่งครัด
ซึ่งเป็นสิ่งที่สร้างความมั่นใจให้แก่ผู้บริโภคถึงคุณภาพและมาตรฐานของผลิตภัณฑ์ภายใต้การจัดจำหน่ายของบริษัทมาตลอดระยะเวลาอันยาวนาน

นอกจากนี้ บริษัทยังมีระบบการจัดเก็บสินค้าที่ดีและมีมาตรฐาน
ซึ่งบริษัทให้ความสำคัญไม่น้อยไปกว่าส่วนงานอื่น โดยบริษัทได้จัดระบบการเก็บสินค้าที่มีความทันสมัย
สามารถตรวจเช็คสินค้าในคลังได้อย่างถูกต้อง แม่นยำ การจัดส่งสินค้าจึงมีความคล่องตัว สะดวก
รวดเร็ว สินค้าส่งถึงมือลูกค้าในสภาพสมบูรณ์และตรงตามกำหนดเวลา

3)  การตลาดและการแข่งขัน

สภาพปัจจุบันและแนวโน้มธุรกิจจัดจำหน่าย

ในปัจจุบัน บริษัทพรีเมียร์ มาร์เก็ตติ้ง จำกัด (มหาชน)
จัดได้ว่าเป็นผู้จัดจำหน่ายสินค้าอุปโภคบริโภคชั้นนำแห่งหนึ่งในประเทศไทย
โดยมีบริษัทที่ดำเนินธุรกิจในลักษณะเดียวกันนี้อีกหลายราย ซึ่งแต่ละรายมีความชำนาญ มี
กลยุทธ์การจำหน่ายสินค้า และมีเครือข่ายในการจัดจำหน่ายครอบคลุมทั่วประเทศ
ดังนั้นการเข้ามาแข่งขันของผู้ประกอบการรายใหม่อาจทำได้ยาก เพราะจำเป็นต้องมีฐานข้อมูลลูกค้า
ช่องทางการจัดจำหน่ายให้กับร้านค้าต่างๆ อย่างเข้มแข็ง
อีกทั้งมีความสัมพันธ์ที่ดีกับลูกค้ามาเป็นระยะเวลานาน
ซึ่งการลงทุนสร้างเครือข่ายการจัดจำหน่ายที่เข้มแข็งนั้น
ต้องอาศัยทีมงานการขายและการตลาดมืออาชีพ
ซึ่งเป็นส่วนสำคัญที่ทำให้ธุรกิจจัดจำหน่ายและเป็นตัวแทนจำหน่ายประสบความสำเร็จ

ส่วนแนวโน้มของธุรกิจจัดจำหน่ายยังคงสามารถเติบโตได้อย่างต่อเนื่องไปตามอุตสาหกรรมสินค้าอุปโภคบริโภคที่ยังเติบโตขึ้นทุกปี
ส่วนการพัฒนาในธุรกิจนี้ได้มีการนำเอาเทคโนโลยีใหม่ๆ
เข้ามาเพื่อปรับปรุงประสิทธิภาพในการขายและจัดจำหน่ายมากขึ้น
และเพื่อเป็นการตอบสนองความต้องการของลูกค้าที่มีการเปลี่ยนแปลงอยู่ตลอดเวลา
จึงเป็นที่คาดหมายว่าผู้ผลิตสินค้าโดยเฉพาะสินค้าอุปโภคบริโภคจะยังคงแนะนำผลิตภัณฑ์ใหม่ๆ
ออกสู่ตลาด และต้องมีเครือข่ายในการกระจายสินค้าให้แก่ผู้บริโภคอย่างทั่วถึง
ดังนั้นผู้ผลิตเหล่านี้ย่อมเห็นถึงความจำเป็นในการว่าจ้างตัวแทนจัดจำหน่ายสินค้า
เพื่อที่จะสามารถควบคุมต้นทุนในการบริหารด้านการขายและการตลาดได้ดียิ่งขึ้น เช่น
ค่านำเข้าสินค้า (Listing Fee) ในช่องทางการค้าปลีกสมัยใหม่ (Modern Trade)
ค่าใช้จ่ายในการกระจายสินค้า ค่าส่งเสริมการขาย เป็นต้น

สภาพปัจจุบันและแนวโน้มธุรกิจขนมขบเคี้ยว

สำหรับธุรกิจขนมขบเคี้ยวในปัจุบันมีสภาพการแข่งขันที่ค่อนข้างรุนแรง
โดยมีผู้ประกอบการรายใหญ่ๆเป็นผู้นำในตลาดแต่ละประเภท
โดยผู้นำแต่ละกลุ่มสินค้ายังมีแบรนด์ที่มีความเข้มแข็งสูง
ดังนั้นผู้ประกอบการรายใหม่ที่ต้องการเข้ามาสู่ธุรกิจขนมขบเคี้ยว
จะต้องใช้งบลงทุนและมีค่าใช้จ่ายด้านการตลาดจำนวนมากเพื่อประชาสัมพันธ์และส่งเสริมการขายให้ผลิตภัณฑ์ได้รับการตอบรับที่ดีจากผู้บริโภค
นอกจากนี้การแข่งขันส่วนใหญ่ของผู้ประกอบการในตลาดขนมขบเคี้ยวจะเน้นการนำเสนอสินค้าใหม่ๆ
และจัดกิจกรรมทางการตลาดอย่างต่อเนื่อง เพื่อสร้างการจดจำตราสินค้า
และจูงใจให้ผู้บริโภคให้มีความสนใจซื้อสินค้ามากขึ้น

ตลาดขนมขบเคี้ยวในปี 2562 มีมูลค่าตลาดประมาณ 36,836 ล้านบาท (ข้อมูลจากบริษัทวิจัย :
Nielsen ณ ธันวาคม 2562) โดยมีอัตราการเติบโตอยู่ที่ประมาณร้อยละ 5.4
โดยตลาดขนมขบเคี้ยวมีการจัดกลุ่มผลิตภัณฑ์และมีส่วนแบ่ง ดังนี้

  ----------------------------------- -----------------------------------
  รายการ                              ส่วนแบ่งของแต่ละกลุ่มสินค้า ( % )

  กลุ่มขนมมันฝรั่ง ( Potato )              36.4

  กลุ่มขนมขึ้นรูป ( Extruded )             29.6

  กลุ่มถั่ว ( Nuts )                      13.3

  กลุ่มปลาเส้น ( Fish snack )            8.2

  กลุ่มปลาหมึก ( Cuttlefish )            4.9

  กลุ่มข้าวเกรียบกุ้ง ( Prawn cracker )     3.6

  กลุ่มข้าวกรอบ ( Rice cracker )         3.3

  กลุ่มข้าวโพด ( Popcorn )               0.7
  ----------------------------------- -----------------------------------

อัตราการเติบโตของตลาดขนมขบเคี้ยวในปี 2562 ยังมีอัตราการเติบโตอยู่ที่ร้อยละ 5.4
ซึ่งเป็นอัตราที่ลดลงจากปี 2561 ที่เติบโตร้อยละ 5.9 ภาพรวมของการเติบโตมาจากการที่ช่องทาง
ร้านค้าแบบดั้งเดิม (Traditional Trade) ที่มีอัตราการเติบโตเพิ่มขึ้น
สืบเนื่องจากกระจายเงินของภาครัฐ โครงการประชารัฐเป็นหลัก
โดยรายละเอียดการเติบโตของแต่ละช่องทางมีดังนี้

-   ช่องทางคอนวีเนียนสโตร์ มีมูลค่าการเติบโตที่ร้อยละ 7.4 ลดลง
    เมื่อเทียบกับปีก่อนที่สามารถเติบโตได้ที่ร้อยละ 9.5

-   ช่องทางไฮเปอร์มาร์เก็ต/ซุปเปอร์มาร์เก็ต มีมูลค่าการเติบโตที่ร้อยละ 2.0 ลดลง
    เมื่อเทียบกับปีก่อนที่

  สามารถเติบโตได้ที่ร้อยละ 4.9

-   ช่องทางร้านค้าแบบดั้งเดิม มีมูลค่าการเติบโตเพิ่มขึ้นร้อยละ 4.0 เพิ่มขึ้น
    เมื่อเทียบกับปีก่อนที่สามารถเติบโตได้เพียงร้อยละ 0.4

ในปัจจุบันธุรกิจจัดจำหน่ายของบริษัทพรีเมียร์ มาร์เก็ตติ้ง จำกัด (มหาชน)
จะมีสินค้าที่จัดอยู่ในกลุ่มขนมขึ้นรูป กลุ่มปลาเส้น กลุ่มข้าวเกรียบกุ้ง และกลุ่มข้าวอบกรอบ
โดยยอดขายรวมของบริษัทในอุตสาหกรรมนี้ จัดได้ว่าติดอยู่ในกลุ่มอันดับ 1 ใน 3
ที่มียอดจำหน่ายสูงสุด

กลยุทธ์การแข่งขัน

บริษัทเป็นผู้มีประสบการณ์และความเชี่ยวชาญในการจัดจำหน่ายสินค้าอุปโภคและบริโภคมาเป็นเวลานานกว่า
42 ปี สินค้าที่บริษัทจัดจำหน่ายเป็นสินค้าที่มีชื่อเสียงและเป็นที่นิยมของตลาด
บริษัทได้ให้ความสำคัญกับภาพลักษณ์ของสินค้าที่เน้นคุณภาพมีประโยชน์ต่อผู้บริโภคในราคาที่เหมาะสมและลูกค้าสามารถหาซื้อได้ง่าย

โดยบริษัทมีกลยุทธ์การแข่งขันทางการตลาด ดังนี้

  ด้านผลิตภัณฑ์

-   เน้นประโยชน์ของผู้บริโภคที่ต้องได้รับทั้งคุณภาพ รสชาติ และคุณค่าทางโภชนาการ
    โดยมีราคาเทียบเคียงได้กับคู่แข่งในตลาด

-   ร่วมวางแผนกับผู้ผลิตในการพัฒนาและแนะนำผลิตภัณฑ์ใหม่ๆ ออกสู่ตลาดตามความเหมาะสม
    โดยพิจารณาจากสภาพตลาดและความต้องการของผู้บริโภคเป็นหลัก

  ด้านการขายและการกระจายสินค้า

บริษัทมีทีมงานขายและกระจายสินค้าที่มีประสบการณ์และความเชี่ยวชาญในการดูแลและบริการลูกค้าแต่ละช่องทาง
โดยมีการพัฒนาระบบและกระบวนการทำงานของงานขายและการกระจายสินค้าอย่างต่อเนื่อง
และได้นำเอาเทคโนโลยีใหม่ๆ มาใช้ ทั้งในด้าน Software และ Hardware
เพื่อให้สามารถตอบสนองต่อการเปลี่ยนแปลงของตลาดหรือลูกค้าในด้านต่างๆ อาทิ

-   เพื่อให้ลูกค้าได้รับความสะดวกสบายในการสั่งซื้อสินค้า
    และได้รับสินค้าอย่างรวดเร็วและตรงเวลา
    เพื่อลดการสูญเสียโอกาสในการขายของร้านค้าในกรณีที่สินค้าขาดสต็อก
    ด้วยการปรับกระบวนการสั่งซื้อโดยการสั่งซื้อผ่าน โปรแกรม PMCAS (PM Credit
    Approval System II) เพื่อเพิ่มความรวดเร็วในการสั่งซื้อและการติดตามการจัดส่งด้วย
    โปรแกรม Delivery Tracking

-   เพื่อให้ร้านค้ามีสินค้าหมุนเวียนอย่างเหมาะสม ได้นำการใช้ Tablet
    ในการบันทึกสต็อกร้านค้า แบบ real time และนำข้อมูลการซื้อขาย
    เพื่อมาวิเคราะห์และประเมินความต้องการสินค้า
    รวมถึงการประสานกับทางผู้ผลิตหรือเจ้าของสินค้าเพื่อวางแผนการผลิตตามความต้องการสินค้าอีกด้วย

-   การจัดรายการส่งเสริมการขาย ในร้านค้า และช่องทางต่างๆ อย่างมีประสิทธิภาพ
    เพื่อให้สินค้ามีการขายหรือการระบายสินค้าอย่างต่อเนื่อง
    รวมทั้งจัดให้มีรายการส่งเสริมการขายเพื่อสร้างฐานลูกค้าใหม่ๆ และ
    การจัดกิจกรรมเพื่อสร้างความสัมพันธ์อันดีกับร้านค้า
    โดยมีการติดตามและประเมินผลอย่างใกล้ชิด

นอกจากนี้ บริษัทยังเน้นการพัฒนาคุณภาพในการทำงานและเพิ่มทักษะของทีมงานขาย อาทิ
การใช้อุปกรณ์พกพา อย่าง Mobile Tablet และ โปรแกรมการขายใหม่ “SALESTOOLS”
ที่บริษัทนำมาใช้ เพื่อสอดรับการเปลี่ยนแปลงของเทคโนโลยีที่เกี่ยวข้อง
ในขณะเดียวกันก็ยังคงมุ่งเน้นการสร้างสัมพันธภาพที่ดีกับร้านค้าอีกด้วย

ในส่วนของระบบการควบคุมดูแลกระบวนการการทำงานให้มีประสิทธิภาพนั้น
ทางบริษัทได้กำหนดแนวทางการทำงานที่ชัดเจน เป็นระบบ และมีตัวชี้วัดผลการดำเนินงานในหลายๆ
ส่วนด้วยกัน อาทิ

-   อายุสินค้าและปริมาณสต็อคในร้านค้า เพื่อดูแลและควบคุมในเรื่องคุณภาพ
    ความสดใหม่และรสชาติสินค้า

-   ความพึงพอใจของผู้บริโภคที่มีต่อสินค้า
    และความพึงพอใจของลูกค้าต่อสินค้าและการบริการของบริษัท
    เพื่อนำข้อมูลมาพัฒนาและปรับปรุงให้ดียิ่งขึ้นอย่างต่อเนื่อง

-   ปริมาณสินค้ารับคืนจากร้านค้า เพื่อควบคุมการขายให้มีคุณภาพ และลดค่าใช้จ่ายของบริษัท

 จำนวนชั่วโมงอบรมพนักงาน เพื่อพัฒนาคุณภาพของบุคลากร

4)  ลักษณะลูกค้าและลูกค้ากลุ่มเป้าหมาย

ปัจจุบันนี้บริษัทได้จัดจำหน่ายสินค้าโดยตรงไปยังร้านค้าประมาณ 60,000 รายทั่วประเทศ
(จำนวนร้านค้าที่เพิ่มขึ้นมาจาก ในปี 2562
มีการเพิ่มศูนย์กระจายสินค้าในภาคตะวันออกเฉียงเหนือและการปรับแผนการปฎิบัติงานของทีมหน่วยรถ)
ซึ่งประกอบด้วย ร้านค้าขายส่งและร้านค้าปลีกขนาดต่างๆ ซึ่งจะทำหน้าที่ในการขายส่ง
หรือขายปลีกต่อไปจนถึง ผู้บริโภค ดังนั้นบริษัทจึงได้แบ่งกลุ่มลูกค้าเป้าหมายออกเป็น 2 กลุ่ม ได้แก่
กลุ่มร้านค้า (Trade) และผู้บริโภค (Consumers)

กลุ่มลูกค้าประเภทร้านค้า ได้แก่ ร้านค้าปลีกสมัยใหม่ (Modern Trade)
ที่มีเครือข่ายสาขาครอบคลุมเกือบทุกจังหวัด และร้านค้าแบบดั้งเดิม (Traditional Trade)
ซึ่งมีการติดต่อซื้อขายกับบริษัทมายาวนาน ไม่ว่าจะเป็นร้านค้าส่งขนาดต่างๆ รวมทั้งร้านค้าย่อยทั่วไป

ส่วนกลุ่มลูกค้าเป้าหมายที่เป็นผู้บริโภคนั้นจะมีความหลากหลายโดยขึ้นอยู่กับ
ชนิดหรือประเภทของสินค้าหรือผลิตภัณฑ์ เช่นในกรณีของสินค้าขนมขบเคี้ยวก็จะมีตั้งแต่วัยเด็ก วัยรุ่น
และวัยทำงาน
ในขณะที่สินค้าประเภทอาหารและของใช้ในครัวเรือนนั้นจะเน้นไปที่กลุ่มแม่บ้านและครอบครัวทันสมัย
เป็นต้น

เพื่อการพัฒนาการดำเนินธุรกิจและสร้างการเติบโตที่ยั่งยืน
บริษัทเล็งเห็นความสำคัญของการสร้างความพึงพอใจสูงสุดให้กับลูกค้าทุกๆ กลุ่ม
จึงได้มีการจัดทำวิจัย สำรวจความพึงพอใจจากร้านค้า และผู้บริโภค
อย่างต่อเนื่องและเป็นประจำทุกปี
พร้อมกับนำผลวิจัยมาเพื่อปรับปรุงและพัฒนาด้านสินค้าและกระบวนการทำงาน

5)  การจำหน่ายและช่องทางการจำหน่าย

  ช่องทางการจัดจำหน่ายสินค้า ของทางบริษัทได้ถูกแบ่งออกเป็น 5 ประเภท ดังนี้

(1) ร้านค้าปลีกสมัยใหม่ (Modern Trade) ประกอบด้วย ร้านค้าประเภท Hypermarket และ
    Supermarket เช่น เทสโก้โลตัส บิ๊กซี ท็อปส์ และ เดอะมอลล์ เป็นต้น ร้านค้าประเภท
    Convenience Store เช่น เซเว่น-อีเลฟเว่น แฟมิลี่มาร์ท จิ๊ฟฟี่ เป็นต้น และร้านค้า Cash
    and Carry อันได้แก่ แม็คโครโดยบริษัทจัดส่งสินค้าให้แก่ลูกค้าตามที่ตกลงกัน
    ซึ่งโดยส่วนใหญ่จะส่งโดยตรงไปยังศูนย์กระจายสินค้า (Distribution Center)
    ของลูกค้าแต่ละรายที่อยู่ในกรุงเทพฯ และต่างจังหวัด

(2) ร้านค้าส่งและปลีกแบบดั้งเดิม (Traditional Trade)
    และร้านค้าสมัยใหม่ในระดับจังหวัดหรือภูมิภาค (Local Modern Trade)
    ซึ่งประกอบด้วยร้านค้าส่งทั้งขนาดใหญ่ ขนาดกลางและร้านค้าย่อยทั่วไป
    ที่กระจายตัวอยู่ทุกภูมิภาคของประเทศ
    โดยพนักงานขายของบริษัทจะเข้าเยี่ยมและติดต่องานอย่างสม่ำเสมอ

(3) ร้านค้าย่อยแบบเก็บเงินสดโดยใช้หน่วยรถขนาดต่างๆ ตามความเหมาะสมของพื้นที่
    เพื่อเยี่ยมเยียนและเสนอขายสินค้าให้กับร้านค้าย่อยเหล่านี้เป็นรอบๆ อย่างสม่ำเสมอ
    ในปัจจุบันบริษัทมีฐานลูกค้าประเภทนี้มากกว่า 50,000 รายทั่วประเทศ

(4) ช่องทางตลาดต่างประเทศ โดยการแต่งตั้งตัวแทนจัดจำหน่ายในต่างประเทศ (Local
    Distributor in Overseas Markets) เพื่อทำหน้าที่นำเข้าดำเนินงานด้านการตลาด
    การขาย และการกระจายสินค้าไปสู่ร้านค้าปลีกสมัยใหม่ ร้านค้าปลีกแบบดั้งเดิม
    ร้านค้าส่งและรวมถึงช่องทางอีคอมเมิร์ชในประเทศนั้นๆ
    โดยมุ่งเน้นธุรกิจภายใต้เครื่องหมายการค้าทาโร

(5) ช่องทางออนไลน์ ซึ่ง บริษัทได้จำหน่ายผ่าน Platform ชั้นนำ อาทิ Lazada, Shopee และ
    Online Stores ของกลุ่มห้างร้านค้าปลีกสมัยใหม่ ( Modern Trade) ต่างๆ

6)  การจัดหาผลิตภัณฑ์

สินค้าที่บริษัทจัดจำหน่ายมีทั้งสินค้าที่ผลิตจากบริษัทย่อย และจากผู้ผลิตภายนอก
อย่างไรก็ตามบริษัทมีนโยบายมุ่งเน้นการจัดจำหน่าย
และเป็นตัวแทนจำหน่ายสินค้าอุปโภคบริโภคที่มีคุณภาพ และมีความหลากหลายของประเภทสินค้า
โดยบริษัทจะคัดเลือกผู้ผลิตตามความสามารถ และศักยภาพของผู้ผลิต
คุณภาพของสินค้าตลอดจนพิจารณานโยบายการสนับสนุนการขาย และการทำตลาด
ซึ่งผู้ผลิตสินค้าเหล่านี้มีทั้งที่ติดต่อร่วมงานกันมาเป็นระยะเวลานาน และที่เป็นคู่ค้าใหม่ๆ
ทั้งนี้บริษัทได้คำนึงถึงคุณภาพของความสัมพันธ์ในระยะยาวมากกว่าด้านปริมาณของจำนวนคู่ค้า
จึงทำให้การดำเนินงานและการแก้ปัญหาได้รับการสนับสนุนจากคู่ค้าเป็นอย่างดี

ในการสั่งซื้อสินค้าจากผู้ผลิตเพื่อมาจำหน่ายต่อให้กับลูกค้านั้น
บริษัทมีการวางแผนการสั่งซื้อล่วงหน้าในปริมาณที่เหมาะสม โดยพิจารณาจากปริมาณสินค้าคงคลัง
การคาดการณ์แนวโน้มความต้องการของตลาดและรายการส่งเสริมการขายที่เกี่ยวข้อง
เพื่อจัดเตรียมสินค้าให้เพียงพอต่อการจำหน่ายในแต่ละรอบของการขาย
ลดการสูญเสียโอกาสในการขายสินค้าในกรณีสินค้ามีไม่เพียงพอ
ในขณะเดียวกันก็ต้องควบคุมปริมาณสินค้าในคลังไม่ให้มีมากจนเกินไปอันจะส่งผลให้เกิดการเสียหายจากการมีอายุสินค้าคงค้างเป็นระยะเวลาที่นานเกินไป

  2.2.2 ธุรกิจผลิตและจำหน่ายผลิตภัณฑ์อาหาร

1)  ลักษณะผลิตภัณฑ์

ธุรกิจผลิตและจำหน่ายผลิตภัณฑ์อาหารดำเนินการโดยบริษัทย่อยทั้ง 4 แห่ง คือ บริษัท พี.เอม.ฟูด
จำกัด (PMF) บริษัท พรีเมียร์ แคนนิ่ง อินดัสตรี้ จำกัด (PCI) บริษัท พรีเมียร์ โฟรเซ่น โพรดักส์
จำกัด (PFP) และบริษัท มีวนา จำกัด (MIVANA) โดยมีรายละเอียดดังนี้

  ผลิตภัณฑ์ปลาเส้น ปลาแผ่น และปลาอบกรอบ

ผลิตภัณฑ์ปลาเส้นและปลาแผ่นซึ่งผลิตโดย PMF
เป็นผลิตภัณฑ์ที่มีสัดส่วนยอดขายสูงสุดเมื่อเทียบกับผลิตภัณฑ์อื่นๆ ที่บริษัท พรีเมียร์ มาร์เก็ตติ้ง จำกัด
(มหาชน) จัดจำหน่าย

ผลิตภัณฑ์ปลาเส้น ปลาแผ่น และปลาอบกรอบของ PMF เป็นที่รู้จักอย่างทั่วไปในนามปลาสวรรค์ตรา
“ทาโร” เป็นสินค้าที่มีคุณภาพและมีคุณค่าทางอาหารสูง ผลิตจากเนื้อปลาบดแช่แข็ง (Surimi)
จากปลาทะเลที่ผ่านการ คัดสรรคุณภาพเป็นอย่างดี
นำมาผ่านกระบวนการผลิตพร้อมทั้งปรุงรสชาติในลักษณะต่างๆ กัน ได้แก่ รสดั้งเดิม รสเข้มข้น
รสบาร์บีคิว รสซูเปอร์แซบ เป็นต้น ทาโรจัดเป็นสินค้าที่มีปริมาณไขมันต่ำและเพื่อสุขภาพอย่างแท้จริง
สามารถรับประทานได้ในทุกโอกาสทั้งเด็ก วัยรุ่น และผู้ใหญ่
และด้วยคุณภาพของสินค้าที่มีชื่อเสียงมาช้านาน จึงทำให้ผลิตภัณฑ์ปลาเส้น “ตราทาโร”
สามารถครองส่วนแบ่งการตลาดเป็นอันดับหนึ่งของขนมขบเคี้ยวประเภท Fish Snack
มาอย่างต่อเนื่อง

สินค้าทุกตัวได้ผ่านการผลิตภายใต้มาตรฐานคุณภาพที่มีความปลอดภัยต่อการบริโภค มีกระบวน
การตรวจสอบคุณภาพและความสะอาดทุกขั้นตอน โดย PMF ได้รับการรับรองมาตรฐานคุณภาพต่างๆ
ดังต่อไปนี้ 0

-   BRC (British Retail Consortium): Issued 8
    ใบรับรองมาตรฐานระบบความปลอดภัยอาหารของสมาคมผู้ประกอบธุรกิจค้าปลีกแห่งสหราชอาณาจักร
    จาก Intertek Industry and Certification Services (Thailand) Limited

-   ISO 14001:2004 ใบรับรองมาตรฐานระบบการจัดการด้านสิ่งแวดล้อมจาก SGS
    (Thailand) Limited ซึ่งเป็นระบบที่ยอมรับอย่างแพร่หลายในระดับนานาชาติ
    และบริษัทมีนโยบายในการรักษาสภาพแวดล้อมทั้งภายในชุมชนอันเป็นที่ตั้งบริษัท
    และสภาพแวดล้อมโดยทั่วไปอย่างชัดเจนและเป็นรูปธรรม

-   Hazard Analysis Critical Control Point (HACCP) จากกรมประมง
    กระทรวงเกษตรและสหกรณ์
    โดยเป็นการรับรองระบบที่เน้นถึงความปลอดภัยของผู้บริโภคเป็นสำคัญ
    ซึ่งได้วิเคราะห์ถึงจุดอันตรายและจุดวิกฤติที่ต้องควบคุม
    ตลอดจนกำหนดวิธีการป้องกันและแก้ไขในจุดวิกฤตินั้นๆ
    เพื่อให้มีความปลอดภัยและได้มาตรฐานตามหลักสากล

-   Good Manufacturing Practices (GMP) จากกรมประมง กระทรวงเกษตรและสหกรณ์
    โดยถือว่าเป็นบริษัทที่มีการควบคุมทางชีวอนามัยที่ดีในการผลิต

-   หนังสือรับรอง Thailand’s Brand เพื่อรับรองการเป็นผลิตภัณฑ์ส่งออกที่มีคุณภาพสูง

-   หนังสือรับรองการอนุญาตให้ใช้เครื่องหมาย “ฮาลาล” จากสำนักคณะกรรมการกลางอิสลาม
    แห่งประเทศไทย
    เพื่อรับรองว่าบริษัทได้ดำเนินการตามกรรมวิธีอย่างถูกต้องตามหลักการศาสนาอิสลาม

-   ห้องปฏิบัติการเคมีและห้องปฏิบัติการจุลชีววิทยา ของบริษัท พี.เอม.ฟูด
    ได้รับการรับรองมาตรฐาน GLP (Good Lab Practice) ภายใต้การรับรองโดยกรมประมง
    ซึ่งมาตรฐาน GLP
    แสดงถึงบริษัทที่มีแนวทางปฏิบัติที่ดีของห้องปฏิบัติการที่มีการวางแผนและกิจกรรมการทำงานอย่างเป็นระบบ
    ทำให้มั่นใจได้ว่าผลวิเคราะห์จากห้องปฏิบัติการดังกล่าวเป็นที่น่าเชื่อถือ สามารถตรวจสอบได้

-   มาตรฐานอุตสาหกรรมสีเขียว (Green Industry) ระดับ 3 จากกระทรวงอุตสาหกรรม
    ว่าด้วยการบริหารจัดการสิ่งแวดล้อมอย่างเป็นระบบ มีการติดตามประเมินผล
    และทบทวนเพื่อการพัฒนาอย่างต่อเนื่อง

นอกจากนี้ PMF ยังได้นำเอาระบบการบริหาร Supply Chain มาใช้ เริ่มตั้งแต่ผู้ผลิตวัตถุดิบ
มาถึงกระบวนการผลิต กระบวนการโลจิสติกส์ รวมทั้งกระบวนการขายและการตลาด
โดยมีเป้าหมายทางธุรกิจคือ ผลิตภัณฑ์ปลาสวรรค์ทาโรที่มีอยู่ในตลาดต้องสดใหม่ และรสชาติถูกปาก
อร่อยถูกใจทุกครั้งที่รับประทาน

ผลิตภัณฑ์ปลาทูน่าและผลิตภัณฑ์อาหารทะเลสำเร็จรูป

ในปัจจุบันบริษัท PCI ได้ผลิตสินค้าสำเร็จรูปทูน่าทั้งสำหรับผู้บริโภคโดยทั่วไปและสำหรับสัตว์เลี้ยง
(Pet Food) โดยการใช้ปลาทูน่าเป็นวัตถุดิบหลัก
รวมทั้งยังมีการใช้วัตถุดิบจากอาหารทะเลและวัตถุดิบจากฟาร์มเลี้ยง เช่น สัตว์ปีกและสัตว์บกอีกด้วย
ในส่วนของบรรจุภัณฑ์นั้นจะมีทั้งชนิดที่บรรจุในถุงอลูมิเนียม (Aluminum Pouch), ถ้วยพลาสติก
(Plastic Cup) และกระป๋องขนาดบรรจุต่างๆ
และส่งไปจำหน่ายในต่างประเทศเป็นหลักโดยมุ่งเน้นไปยังตลาด เอเชีย ยุโรป อเมริกา
ออสเตรเลีย และตะวันออกกลาง

นอกจากนี้แล้วบริษัท PCI
ยังให้ความสำคัญในการพัฒนาสินค้าโดยการนำเทคโนโลยีมาใช้เพื่อเพิ่มศักยภาพในการผลิต
โดยเทคโนโลยีดังกล่าวจะช่วยลดเวลาในการฆ่าเชื้อลงจากกรรมวิธีการผลิตแบบดั้งเดิม
และยังส่งผลดีต่อคุณค่าทางอาหารของสินค้า มีความปลอดภัย รวมถึงการใช้พลังงานน้อยลง
ลดผลกระทบด้านภาวะโลกร้อน
สอดคล้องต่อความมุ่งมั่นผลิตสินค้าที่มีความห่วงใยและเป็นมิตรกับสิ่งแวดล้อม
นอกจากนี้บริษัทยังคงให้ความสำคัญกับระบบคุณภาพ
มีการควบคุมและตรวจสอบคุณภาพอย่างเข้มงวดทุกขั้นตอนการผลิตและสามารถตรวจสอบย้อนกลับได้
(Traceability) โดยได้รับการรับรองมาตรฐานหรือข้อกำหนดในระดับสากลที่หลากหลาย

ระบบคุณภาพที่บริษัท PCI ได้รับมีดังนี้ 0

-   ISO 9001:2015 รับรองมาตรฐานระบบการจัดการด้านคุณภาพจาก Intertek Industry
    and Certification Services (Thailand) Limited
    เป็นระบบมาตรฐานสากลที่ใช้ในการประกันคุณภาพและการบริหารกระบวน การต่างๆ
    ที่จะทำให้มั่นใจได้ว่าคุณภาพของทุกผลิตภัณฑ์มีความเป็นมาตรฐานเดียวกัน

-   ISO 14001:2015 เป็นระบบการจัดการด้านสิ่งแวดล้อม บริษัทฯร่วมกับสถาบันอาหาร
    กระทรวงอุตสาหกรรม เพื่อเพิ่มศักยภาพการผลิตและเป็นมิตรกับสิ่งแวดล้อม
    โดยได้รับการรับรองระบบจาก TUV-SUD

-   มาตรฐาน BRC Issue 8 ได้รับการรับรองจากสถาบัน SAI Global Assurance
    Services Limited
    เป็นระบบมาตรฐานที่มีการรับรองความปลอดภัยของอาหารตามมาตรฐานยุโรป (Global
    standard for food safety)
    ที่เน้นให้พนักงานทุกคนในองค์กรตระหนักถึงการผลิตและควบคุมอาหารให้มีความปลอดภัย
    อีกทั้งเน้นการวิเคราะห์อันตรายจากอาหารที่เสี่ยงต่อการปลอมแปลง
    จากการมุ่งร้ายประสงค์ร้าย การปนเปื้อนข้ามสายพันธุ์ไม่ได้ถูกควบคุมด้วยกฎหมายที่เกี่ยวข้อง

-   Hazard Analysis Critical Control Point (HACCP)
    จากกรมประมงและกรมปศุสัตว์ กระทรวงเกษตรและสหกรณ์ สำหรับผลิตภัณฑ์ปลาทูน่า
    อาหารทะเลสำเร็จรูป ส่วนผลิตภัณฑ์ปลาทูน่าที่เป็นอาหารสัตว์เลี้ยง โดยเป็น
    การรับรองระบบที่เน้นถึงความปลอดภัยของการบริโภคเป็นสำคัญ
    ซึ่งได้วิเคราะห์ถึงจุดอันตรายและจุดวิกฤติที่ต้องควบคุม
    ตลอดจนกำหนดวิธีการป้องกันและแก้ไขในจุดวิกฤตินั้นๆ
    รวมถึงการเฝ้าติดตามจุดวิกฤตเพื่อให้มีความปลอดภัยและ ได้มาตรฐานตามหลักสากล

-   คู่มือ HACCP Edition 4 ผลิตภัณฑ์ปลาทูน่าสำเร็จรูปที่ให้การรับรองจากหน่วยงาน USFDA
    โดยเป็นการรับรองระบบที่เน้นถึงความปลอดภัยของการบริโภคเป็นสำคัญ
    ซึ่งได้วิเคราะห์ถึงจุดอันตรายและจุดวิกฤติที่ต้องควบคุม
    ตลอดจนกำหนดวิธีการป้องกันและแก้ไขในจุดวิกฤตินั้นๆ
    รวมถึงการเฝ้าติดตามจุดวิกฤตเพื่อให้มีความปลอดภัยและได้มาตรฐานของประเทศสหรัฐอเมริกา

-   Good Manufacturing Practices (GMP) จากกรมประมง กระทรวงเกษตรและสหกรณ์
    สำหรับผลิตภัณฑ์ปลาทูน่า อาหารทะเลสำเร็จรูปและจากกรมปศุสัตว์
    กระทรวงเกษตรและสหกรณ์สำหรับผลิตภัณฑ์ที่เป็นอาหารสัตว์เลี้ยงโดยถือว่าเป็นบริษัทมีการควบคุมสุขลักษณะการผลิตที่ดีและการควบคุมสุขลักษณะส่วนบุคคลของพนักงานที่ดี

-   ฮาลาล (Halal) จากคณะกรรมการอิสลามกลางแห่งประเทศไทย
    เพื่อรับรองว่าบริษัทได้ดำเนินการผลิตอย่างถูกต้องตามหลักการศาสนาอิสลาม

-   TQM System (Total Quality Management System) จาก JICA ประเทศญี่ปุ่น
    ที่เกี่ยวกับการบริหารจัดการที่มุ่งเน้นด้านคุณภาพ มีการติดตาม, การประเมินผล,
    การปรับปรุงกระบวนการ
    และที่สำคัญคือพนักงานทุกคนในบริษัทมีส่วนร่วมเพื่อการพัฒนาอย่างต่อเนื่อง

-   มาตรฐานอุตสาหกรรมสีเขียว (Green Industry) ระดับ 4 จากกระทรวงอุตสาหกรรม
    ว่าด้วยการบริหารจัดการสิ่งแวดล้อมอย่างเป็นระบบ
    พร้อมทั้งสร้างวัฒนธรรมสีเขียวภายในองกรค์ มีการติดตามประเมินผล
    และทบทวนเพื่อการพัฒนาอย่างต่อเนื่อง

จากที่ PCI มีระบบคุณภาพต่างๆ เหล่านี้ จะทำให้ลูกค้า ผู้มีส่วนได้เสีย
มีความมั่นใจในด้านคุณภาพและความปลอดภัยด้านสินค้าอาหารของบริษัท
และเป็นแนวทางในการสร้างยอดขายและลูกค้ารายใหม่ๆ ต่อไปในอนาคต

-   มาตรฐาน CSR –DIW อย่างต่อเนื่อง 3 ปี ติดต่อกัน จากกรมโรงงานกระทรวงอุตสาหกรรม
    ซึ่งเป็นโครงการที่ส่งเสริมให้แต่ละโรงงานมีความรับผิดชอบต่อสังคมและชุมชนอย่างยั่งยืน

-   Good Labour Practices :GLP จากกรมสวัสดิการและคุ้มครองแรงงาน
    เพื่อแสดงว่าได้นำแนวปฎิบัติการใช้แรงงานที่ดี
    มีการจ้างงานที่เป็นธรรมไม่มีการใช้แรงงานเด็กและ แรงงานบังคับ มาใช้ภายในบริษัทฯ

-   Earth Island Institute Dolphin –Safe International Monitoring
    Program จาก Earth Island Institute International Marine Mammal
    Project

สิทธิประโยชน์จากการได้รับการส่งเสริมการลงทุน

บริษัท พรีเมียร์ แคนนิ่ง อินดัสตรี้ จำกัด
ได้รับสิทธิประโยชน์จากการส่งเสริมการลงทุนในกิจการผลิตอาหารทะเลบรรจุภาชนะผนึก
อาหารพร้อมรับประทานบรรจุภาชนะผนึก อาหารสัตว์เลี้ยงบรรจุภาชนะผนึก ประเภท 1.11
กิจการผลิตหรือถนอมอาหารหรือสิ่งปรุงแต่งอาหารโดยใช้เทคโนโลยีที่ทันสมัย

สิทธิและประโยชน์ที่ได้มีดังนี้

-   ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
    คู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้
    ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการส่งเสริมการลงทุนพิจารณาเห็นสมควร
    โดยคนต่างด้าวซึ่งเป็นช่างฝีมือหรือผู้ชำนาญการดังกล่าว
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการส่งเสริมการลงทุนให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

-   ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

-   ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลา 8 ปี นับแต่วันที่เริ่มมีรายได้จากการประกอบกิจการนั้น
    ภาษีเงินได้นิติบุคคลที่ได้รับการยกเว้นมีมูลค่าไม่เกิน 67,870,000 บาท
    ทั้งนี้จะปรับเปลี่ยนตามจำนวนเงินลงทุน
    โดยไม่รวมค่าที่ดินและทุนหมุนเวียนที่แท้จริงในวันเปิดดำเนินการตามโครงการที่ได้รับการส่งเสริม

-   ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ใน
    การผลิต เพื่อการส่งออกเป็นระยะเวลา 1 ปีนับแต่วันนำเข้าครั้งแรก

-   ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
    1 ปีนับแต่วันนำเข้าครั้งแรก

  ซอสมะเขือเทศ ซอสพริก ซอสพริกไทยดำ ซอสสาหร่าย

ผลิตและจำหน่ายโดย PCI ภายใต้เครื่องหมายการค้า “คิงส์ คิทเช่น”(King’s Kitchen)
หรือใช้ชื่อย่อว่า “KK” ประกอบด้วยสินค้าซอสมะเขือเทศที่มีรสชาติกลมกล่อม
ผลิตจากมะเขือเทศสดตามธรรมชาติ ซอสพริกสูตรเผ็ดกำลังดี และพริกไทยดำ สาหร่าย
ที่มาจากแหล่งที่คัดสรรมาอย่างดี บรรจุในภาชนะรูปแบบต่างๆ ทั้งชนิดอยู่ในขวดแก้ว และแกลลอน
อีกทั้งยังมีขนาดต่างๆ กัน คือ 300 กรัม 600 กรัม และขนาด 3 กิโลกรัม
โดยมีการควบคุมการผลิตทุกขั้นตอนอย่างเข้มงวดเป็นไปตามมาตรฐานที่กำหนด
และได้การรับรองและอนุญาตให้ใช้เครื่องหมาย “ฮาลาล”
จากสำนักคณะกรรมการกลางอิสลามแห่งประเทศไทย
เพื่อรับรองว่าบริษัทได้ดำเนินการผลิตสินค้าตามกรรมวิธีอย่างถูกต้องตามหลักการศาสนาอิสลาม
ปัจจุบันสินค้า KK มีการส่งออกไปขายยังประเทศใกล้เคียงเป็นหลัก

ผลิตภัณฑ์อาหารสัตว์เลี้ยง

ผลิตและจำหน่ายโดย PCI ภายใต้เครื่องหมายการค้า แอทลาส “Atlas”
ประกอบด้วยปลาทูน่าเป็นวัตถุดิบหลัก
รวมทั้งยังมีการใช้วัตถุดิบจากอาหารทะเลและวัตถุดิบจากฟาร์มเลี้ยง เช่น สัตว์ปีก สัตว์บกอีกด้วย
ในส่วนของบรรจุภัณฑ์จะมีทั้งชนิดที่บรรจุในถุงอลูมิเนียม (Aluminum Pouch) ถ้วยพลาสติก
(Plastic Cup) และกระป๋องขนาดบรรจุต่างๆ
โดยมีการควบคุมการผลิตทุกขั้นตอนอย่างเข้มงวดเป็นไปตามมาตรฐานที่กำหนดและได้รับการรับรองจากการกรมปศุสัตว์

  ผลิตภัณฑ์อาหารสำเร็จรูปแช่แข็ง

ผลิตภัณฑ์อาหารสำเร็จรูปแช่แข็งที่ผลิตโดยบริษัท PFP นั้น
เป็นผลิตภัณฑ์ที่ได้จากการนำวัตถุดิบในการประกอบอาหารต่างๆ เช่น อาหารทะเล และเห็ด เป็นต้น
มาผ่านขั้นตอนการแปรรูป และปรุงรสต่างๆ ตามความต้องการของลูกค้า
เพื่อให้กลายเป็นสินค้าที่เพิ่มคุณค่า (VAP: Value Added Products)
จากนั้นจะนำผลิตภัณฑ์สำเร็จรูปเหล่านี้มาเก็บโดยการแช่เยือกแข็ง
ทั้งนี้เพื่อสามารถเก็บได้นานและยังคงคุณค่าของรสชาติอาหารให้คงสภาพเดิมได้

  ผลิตภัณฑ์กาแฟอินทรีย์รักษาป่า

ผลิตภัณฑ์กาแฟอินทรีย์ สายพันธุ์อาราบิก้า
โดยมีการส่งเสริมให้กับเกษตรกรผู้เพาะปลูกและกำกับดูแลตั้งแต่ขั้นตอนการปลูก การแปรรูป
และการคั่วเพื่อให้เป็นไปตามมาตรฐานเกษตรอินทรีย์ทั้งในประเทศ และระดับสากล
ภานใต้การบริหารจัดการของบริษัท มีวนา จำกัดที่เป็นธุรกิจเพื่อสังคม และบริษัท พีเอ็ม เอสอี
ซึ่งเป็นผู้จำหน่ายผลิตภัณฑ์ดังกล่าวทั้งภายในประเทศและต่างประเทศ
ผลิตภัณฑ์สินค้ากาแฟอินทรีย์เหล่านี้จะมีจำหน่ายในรูปแบบ กาแฟเมล็ดคั่วและเมล็ดคั่วบด
ภายใต้ตราสินค้า “มีวนา” “ออราบิก้า” และ “ออร์กา”

2)  การตลาดและการแข่งขัน

สภาวะการแข่งขันในอุตสาหกรรม

ข้อมูลจากสมาคมผู้ผลิตอาหารสำเร็จรูป
พบว่าบริษัทผู้ผลิตปลาทูน่ากระป๋องในประเทศไทยมีจำนวนรวมกันทั้งสิ้น 31 บริษัท
ประกอบด้วยผู้ผลิตที่มีโรงงานทั้งขนาดใหญ่ ขนาดกลาง และขนาดเล็ก กระจายอยู่ตามพื้นที่
ทั่วประเทศ แต่เมื่อพิจารณาถึงผู้ประกอบการรายใหญ่แล้ว จะมีผู้ผลิตรายใหญ่ 2 กลุ่ม คือ กลุ่มบริษัท
ไทยยูเนี่ยน โฟรเซ่นโปรดักส์ จำกัด (มหาชน) และกลุ่มซี แวลู
ซึ่งทั้งสองกลุ่มมีโรงงานในเครือรวมกันมากกว่า 7 โรงงาน
และมีกำลังการผลิตรวมกันคิดเป็นสัดส่วนถึงร้อยละ 70 หรือกว่า 2 ใน 3
ของกำลังการผลิตในภาพรวมของประเทศ ทำให้ผู้ผลิตรายใหญ่มี
ข้อได้เปรียบในการแข่งขันจากการที่มีต้นทุนการผลิตที่ต่ำกว่า

แนวโน้มการแข่งขันในอนาคตคาดว่าผู้ประกอบการรายเล็กคงได้รับผลกระทบเนื่องจากผู้ประกอบการรายใหญ่มีอำนาจในการต่อรองสูงทั้งด้านราคาวัตถุดิบ
และด้านราคาขาย ดังนั้นผู้ประกอบการที่มีขนาดเล็กกว่าจึงต้องมุ่งไปในด้านของคุณภาพและ
ความปลอดภัยด้านอาหาร (Food Safety) โดยอาจเน้นชนิดสินค้าเฉพาะมากขึ้น รวมทั้งผลิตสินค้า
ที่เป็นมิตรกับสิ่งแวดล้อม เพื่อให้สามารถดำเนินงานภายใต้สภาวะการแข่งขันที่รุนแรงขึ้นในอนาคต

กลยุทธ์การแข่งขัน

-   ให้ความสำคัญกับการรักษามาตรฐานในด้านต่างๆ เพื่อให้มีคุณภาพสินค้าที่ดี
    และเป็นมิตรกับสิ่งแวดล้อม โดยเริ่มตั้งแต่กระบวนการการจัดหาวัตถุดิบ
    ที่มีแนวคิดในการรักษาทรัพยากรทางทะล เพื่อให้เกิดความยั่งยืน
    การบริหารจัดการการผลิตที่ยึดหลักความปลอดภัยด้านอาหาร (Food Safety)
    การจัดเก็บและการขนส่ง ไปจนถึงระบบ การตรวจสอบย้อนกลับ (Traceability System)

-   พัฒนาผลิตภัณฑ์ใหม่ (R&D) โดยใช้วัตถุดิบที่เป็น Farming จากภายในประเทศและหาง่าย,
    มีการปรับเปลี่ยนสูตรการผลิต โดยการยินยอมจากลูกค้า เช่น วัตถุดิบไก่, โค, ผัก
    หรือปลาน้ำจืด ทดแทนปลาทูน่า เพื่อลดความเสี่ยงการทำประมงผิดกฎหมาย,
    การประมงที่ขาดการรายงาน และการประมงที่ขาดการควบคุม (IUU Fishing : Illegal
    Unreported and Unregulated Fishing)

-   ผลิตสินค้าภายใต้กระบวนการผลิตที่ได้มาตรฐาน
    และผ่านการรับรองตามมาตรฐานการผลิตในระดับสากลไม่ว่าจะเป็นมาตรฐาน GMP, HACCP,
    รวมทั้งคุณภาพมาตรฐาน ISO, BRC ซึ่งจะทำให้เป็นที่ยอมรับจากลูกค้าในต่างประเทศ
    ตลอดจนการผลิตสินค้าที่ถูกต้องตามหลักของแต่ละศาสนาอีกด้วย

-   มีการวางแผนร่วมกันกับคู่ค้า
    ทำให้สามารถส่งสินค้าได้อย่างสม่ำเสมอและเป็นไปตามความต้องการของลูกค้า

-   สร้างความไว้วางใจให้กับคู่ค้าด้วยคุณภาพสินค้า การบริการที่ดี
    และการแก้ปัญหาอย่างตรงไปตรงมา

-   รักษาความสัมพันธ์ที่ดีกับผู้ขาย (Suppliers) เพื่อสร้างพันธมิตรทางธุรกิจ (Business
    Alliances) ให้ยั่งยืน

ลักษณะลูกค้าและลูกค้ากลุ่มเป้าหมาย

PMF ผู้ผลิตปลาสวรรค์ “ตราทาโร” และ “ทาโร อบกรอบ”, “ทาโร ชุบน้ำจิ้ม”
จำหน่ายในประเทศผ่านบริษัท พรีเมียร์ มาร์เก็ตติ้ง จำกัด (มหาชน)
ที่ทำหน้าที่กระจายสินค้าผ่านร้านค้าในช่องทางค้าส่งและค้าปลีกดั้งเดิม
รวมทั้งช่องทางค้าปลีกสมัยใหม่ โดยลักษณะลูกค้า (Consumers)
กลุ่มเป้าหมายหลักเป็นไปตามที่ได้ระบุไว้ก่อนหน้านี้ คือ มีตั้งแต่ วัยเด็ก วัยรุ่นและวัยทำงาน
ส่วนลูกค้า (Consumers) ในต่างประเทศนั้น จะขึ้นอยู่กับตลาดในแต่ละแห่ง

PCI เป็นผู้ผลิตสินค้าปลาทูน่าเพื่อการส่งออกทั้งหมด
โดยเป็นการผลิตตามคำสั่งซื้อของลูกค้าแต่ละราย และมีตลาดหลักในกลุ่มประเทศยุโรป อเมริกา
ออสเตรเลีย และจากประเทศตะวันออกกลางด้วย นอกจากนี้ยังเป็นผู้ผลิตอาหารสัตว์เลี้ยง ตรา
“แอทลาส (Atlas)” โดยจัดจำหน่ายไปต่างประเทศ เช่น อเมริกา และในประเทศ
ที่จำหน่ายในแบบ online และ offline ส่วนตลาดในประเทศนั้นได้ขายไปยัง Pet shop
และโรงพยาบาลสัตว์เลี้ยงเป็นหลัก สำหรับผลิตภัณฑ์ซอสมะเขือเทศ ซอสพริก ซอสสาหร่าย
ซอสพริกไทยดำ ตรา “คิงส์ คิทเช่น” (King’s Kitchen) นั้น
จัดจำหน่ายไปยังประเทศจีนและกัมพูชา

PFP สินค้าอาหารสำเร็จรูปแช่แข็งพร้อมใช้และพร้อมรับประทานที่ผลิตจากโรงงาน PFP
นั้นจะเป็นลูกค้าในประเทศเป็นหลัก อันได้แก่ เครือข่ายฟาสฟู้ดส์ขนาดใหญ่ และซูปเปอร์มาร์เก็ต
เป็นต้น บริษัทยังให้บริการรับฝากแช่ผลิตภัณฑ์ในห้องเย็น รวมทั้งยังมีการพัฒนาโครงการใหม่ๆ
เพื่อเพิ่มรายได้และผลตอบแทน รวมทั้งยังรับจ้างผลิตกาแฟให้กับ บริษัท มีวนา จำกัด อีกด้วย

PMSE เป็นผู้จำหน่ายและทำการตลาดผลิตภัณฑ์กาแฟอินทรีย์
 ประเภทเมล็ดคั่วภายใต้ตราสินค้าของบริษัท ได้แก่ “มีวนา”  และ “ออราบิก้า”
มีช่องทางจัดจำหน่ายในกลุ่มลูกค้า B2B อันได้แก่ลูกค้าประเภท Hotel, Restaurant, and
Catering  และ B2C ผ่าน ร้านค้าปลีกในกลุ่มโมเดิร์นเทรด  กลุ่มร้านค้ากรีนออร์แกนิค
และแต่งตั้ง บริษัท พรีเมียร์ มาร์เก็ตติ้ง จำกัด (มหาชน) เป็นตัวแทนจำหน่ายในช่องทางดังกล่าว
 มีช่องทางจัดจำหน่ายออนไลน์ในประเทศ อาทิ  Shopee  Lazada และ Facebook, Line
Official Account, websites.  ส่วนตราสินค้า “ออร์กา” 
มีช่องทางจำหน่ายผ่านร้านค้าส่งกาแฟทั่วไป
 และมีการจำหน่ายกาแฟอินทรีย์ที่เป็นวัตถุดิบเรียกว่ากาแฟสาร และกาแฟอินทรีย์เมล็ดคั่วแบบสั่งผลิต
 ผ่านช่องทาง B2B เป็นหลักประกอบด้วยกลุ่มโรงคั่วกาแฟ  ร้านอาหาร 
และร้านกาแฟที่มีหลายสาขาและต้องการผลิตในตราสินค้าของตนเอง เป็นต้น

3)  การจำหน่ายและช่องทางการจำหน่าย

ปลาสวรรค์ตรา “ทาโร”

ปลาสวรรค์ตรา “ทาโร” “ทาโร อบกรอบ” , “ทาโร ชุบน้ำจิ้ม” ภายใต้การผลิตจากโรงงาน
PMF เป็นการผลิตเพื่อจำหน่ายทั้งในประเทศและต่างประเทศ 
สำหรับการขายในประเทศนั้นจะผ่านบริษัท พรีเมียร์  มาร์เก็ตติ้ง จำกัด (มหาชน)
ซึ่งเป็นผู้ทำหน้าที่กระจายสินค้าผ่านร้านค้าประเภทต่างๆ ทั้งช่องทางค้าปลีกสมัยใหม่ (Modern
Trade) ช่องทางร้านค้าแบบดั้งเดิม (Traditional Trade) และรถขายเงินสด (Cash Van)
สำหรับการขายสินค้าปลาสวรรค์ทาโรในต่างประเทศนั้น
จะดำเนินการโดยหน่วยงานธุรกิจต่างประเทศ (International Business)
ซึ่งจะดำเนินการจัดจำหน่ายสินค้าโดยผ่านคู่ค้าและตัวแทนจัดจำหน่าย ของประเทศปลายทาง เช่น
ประเทศจีน, กลุ่มประเทศ EU และกลุ่มประเทศ CLMV เป็นต้น

ผลิตภัณฑ์ซอสตรา “คิงส์ คิทเช่น” (King’s Kitchen)

         ซอสมะเขือเทศ, ซอสพริก และซอสปรุงสำเร็จ ตรา “คิงส์ คิทเช่น” (King’s
Kitchen) ภายใต้การผลิตจากโรงงาน PCI
นั้นเป็นการผลิตเพื่อจำหน่ายทั้งในประเทศและต่างประเทศ 
สำหรับการขายในประเทศนั้นจะผ่านบริษัท พรีเมียร์  มาร์เก็ตติ้ง จำกัด (มหาชน)
ซึ่งเป็นผู้ทำหน้าที่กระจายสินค้าผ่านร้านค้าประเภทต่างๆ ทั้งช่องทางค้าปลีกสมัยใหม่ (Modern
Trade) ช่องทางร้านค้าแบบดั้งเดิม (Traditional Trade) และรถขายเงินสด (Cash Van)
 สำหรับการขายต่างประเทศ เช่น จีน ,กัมพูชา โรงงาน PCI
จำหน่ายสินค้าโดยผ่านตัวแทนผู้จัดจำหน่ายของประเทศปลายทางที่ส่งออก

ผลิตภัณฑ์อาหารสัตว์เลี้ยง ตรา “แอทลาส” (Atlas)

       ผลิตภัณฑ์อาหารสัตว์เลี้ยง ตรา “แอทลาส” (Atlas) ภายใต้การผลิตจากโรงงาน PCI
นั้น เป็นการผลิตเพื่อจำหน่ายทั้งในประเทศและต่างประเทศ สำหรับการขายในประเทศโรงงาน
PCI จำหน่ายสินค้าเองโดยตรง โดยการจำหน่ายมี 2 ช่องทาง คือ แบบ Offline
 จำหน่ายไปยังร้านค้า Pet shop ,โรงพยาบาลสัตว์เลี้ยง และแบบ Online  จำหน่ายผ่านทาง
website สำหรับการขายต่างประเทศ เช่น สหรัฐอเมริกา โรงงาน PCI
จำหน่ายสินค้าโดยผ่านตัวแทนผู้จัดจำหน่ายของประเทศปลายทางที่ส่งออก

ผลิตภัณฑ์ปลาทูน่าและผลิตภัณฑ์อาหารทะเลสำเร็จรูป

การจำหน่ายสินค้าปลาทูน่าและผลิตภัณฑ์อาหารทะเลสำเร็จรูปนั้น
มีทั้งการขายไปถึงลูกค้าโดยตรงเป็นส่วนใหญ่แต่ก็มีการขายผ่านตัวแทนการค้า หรือ Trading
Firms ทั้งในและต่างประเทศ โดยทีมงานด้านการตลาดของ PCI เอง
และได้แบ่งช่องทางการจัดจำหน่ายสินค้าออกเป็น 3 ประเภทดังนี้

(1) จำหน่ายตรงให้กับกลุ่มลูกค้าที่คัดเลือกมาเป็นพันธมิตร
    มีความใกล้ชิดในการติดต่อค้าขายกันเป็นเวลานานดังนั้น
    จึงมีความร่วมมือในการศึกษาและผลิตสินค้าให้ตรงกับความต้องการของตลาด

(2) จำหน่ายผ่านบริษัทตัวแทนการค้า หรือ Trading Firm ต่างๆ
    ซึ่งเป็นตัวแทนการค้าที่นำสินค้าไปจำหน่ายต่อยังห้างสรรพสินค้า คอนวีเนียนสโตร์
    และร้านอาหาร เป็นต้น

(3) จำหน่ายตรงไปยังผู้ซื้อโดยไม่ผ่านตัวแทนการค้า
    และเจาะกลุ่มคู่ค้าที่ให้ความห่วงใยต่อสังคมและสิ่งแวดล้อม

ผลิตภัณฑ์อาหารสำเร็จรูปแช่แข็ง

ผลิตภัณฑ์อาหารสำเร็จรูปแช่แข็งที่ผลิตจากโรงงานของ PFP นั้น
จะจัดจำหน่ายตรงไปยังลูกค้าประเภทเครือข่ายฟาสฟู้ดขนาดใหญ่ โดยทีมงานการตลาดของ PFP
เอง

ผลิตภัณฑ์กาแฟอินทรีย์รักษาป่า

มีช่องทางจัดจำหน่ายในกลุ่มลูกค้า B2B อันได้แก่ลูกค้าประเภท Hotel, Restaurant, and
Catering  และ B2C ผ่าน ร้านค้าปลีกในกลุ่มโมเดิร์นเทรด  กลุ่มร้านค้ากรีนออร์แกนิค
และแต่งตั้ง บริษัท พรีเมียร์ มาร์เก็ตติ้ง จำกัด (มหาชน) เป็นตัวแทนจำหน่ายในช่องทางดังกล่าว
 มีช่องทางจัดจำหน่ายออนไลน์ในประเทศ อาทิ  Shopee  Lazada และ Facebook, Line
Official Account, websites.  ส่วนตราสินค้า “ออร์กา” 
มีช่องทางจำหน่ายผ่านร้านค้าส่งกาแฟทั่วไป  

4)  การจัดหาวัตถุดิบ

PMF วัตถุดิบที่สำคัญและเป็นต้นทุนหลักในการผลิตปลาสวรรค์ ทาโร คือ เนื้อปลาบดแช่แข็ง
(Surimi) ซึ่งแปรรูปมาจากปลาไล้กอ ซึ่งเป็นปลาที่มีเนื้อขาวนุ่ม
ไม่ยุ่ยมีกลิ่นคาวน้อยมากและเป็นปลาที่จับได้ในน่านน้ำของประเทศ
ไทยและประเทศใกล้เคียงโดยจัดหาเนื้อปลาบดแช่แข็งจากโรงงานผู้ผลิตหลายรายทั้งภายในประเทศและต่างประเทศ

การจัดซื้อซูริมิหรือวัตถุดิบต่างๆ ที่ใช้ในการผลิต PMF
ได้ดำเนินการตามแนวทางการจัดซื้ออย่างยั่งยืน โดยมีแนวการปฏิบัติดังนี้

 มีการทำงานร่วมกับพันธมิตรทางธุรกิจ (Suppliers)
เพื่อร่วมพัฒนาคุณภาพของวัตถุดิบให้ได้ตามมาตรฐานที่บริษัทกำหนด การให้ feedback
เพื่อหาวิธีในการพัฒนาและปรับปรุงกระบวนการจัดซื้อจัดจ้างให้มีคุณภาพและประสิทธิภาพมากขึ้น

 มีการตรวจสอบคุณภาพก่อนการใช้งาน (Incoming inspection)
โดยตรวจสอบทั้งในด้านกายภาพ เคมี และจุลชีววิทยา
ตามความถี่และจำนวนการสุ่มตรวจสอบที่ได้กำหนดไว้ เพื่อให้มั่นใจว่า จะไม่มีผลกระทบในด้าน

สุขภาพอนามัย ต่อผู้บริโภค

 ทำงานร่วมกับผู้ประกอบการประมง เรือประมง กรมประมง
เพื่อตรวจสอบกลับแหล่งที่มาของวัตถุดิบ เพื่อให้มั่นใจว่าวัตถุดิบได้มาอย่างถูกต้องตามกฎหมาย

กระบวนการจัดซื้อจัดจ้างอย่างยั่งยืนด้วยวิธีข้างต้น สามารถสร้างคุณค่าและมูลค่าให้แก่ธุรกิจ
พนักงานและสังคม โดยคำนึงถึงประโยชน์สูงสุดของผู้มีส่วนได้เสียของทุกคนในห่วงโซ่คุณค่า (Value
Chain) โดย

 PMF ได้วัตถุดิบที่มีคุณภาพ ปริมาณที่ควบคุมได้ สามารถผลิตสินค้าที่มีคุณภาพให้กับผู้บริโภค

 คู่ค้า ยกระดับคุณภาพสินค้า กระบวนการดำเนินงาน ต่อยอดการทำธุรกิจกับคู่ค้าอื่นๆ

 พนักงาน มีความมั่นคงในอาชีพ และเป็นส่วนหนึ่งของการส่งมอบสิ่งดีๆ สู่สังคม

 ผู้บริโภค ได้บริโภคสินค้าที่มีคุณภาพ และมีส่วนร่วมในการสร้างมาตรฐานการดำเนินธุรกิจที่ยั่งยืน

   สังคมสิ่งแวดล้อมที่ดี ระบบนิเวศทางน้ำที่ยั่งยืน ส่งเสริมและสนับสนุนสิทธิมนุษยชน
  การจ้างงานที่เป็นธรรม

PCI จะจัดหาวัตถุดิบปลาทูน่าและวัตถุดิบอาหารทะเลจากทั้งแหล่งในประเทศและต่างประเทศ
โดยจะสั่งซื้อให้เหมาะสมกับแผนงานด้านการผลิต
ในบางช่วงอาจต้องมีการสั่งซื้อมากกว่าระดับปกติและเก็บไว้ในห้องเย็นเพื่อป้องกันในกรณีที่วัตถุดิบอาจจะขาดแคลน
อย่างไรก็ตาม ในการสั่งซื้อวัตถุดิบต้องให้สอดคล้องกับนโยบายของบริษัท
ที่ผลิตสินค้าที่เป็นมิตรกับสิ่งแวดล้อม
นอกจากนี้บริษัทยังได้มีการจัดทำข้อกำหนดแนวทางการจัดซื้อวัตถุดิบอาหารทางทะเล ดังนี้

(1) ไม่สนับสนุนการทำประมงที่ผิดกฏหมาย ขาดการรายงานและไร้การควบคุม ตามระเบียบ (IUU
    : Illegal, Unreported and Upregulation)

(2) ไม่จัดซื้อและจัดหาวัตถุดิบจากแหล่งเรือประมงที่ลักลอบการทำประมงที่ผิดกฏหมาย
    ที่ถูกทางการขึ้นบัญชีดำ (Vessels engaged in IUU fishing)

(3) ไม่ซื้อปลาจากเรือประมงที่มีการขนถ่ายปลากลางทะเล และ

(4) ไม่ซื้อวัตถุดิบจากบริษัทที่เคยถูกฟ้องร้องทางคดี ในข้อหาการทำประมงที่ผิดกฏหมาย

ในด้านบรรจุภัณฑ์ ที่ประกอบด้วยกระป๋องและถุง (Pouch) นั้น PCI
จะจัดหามาจากทั้งในประเทศและนำเข้าจากต่างประเทศ สำหรับการสั่งซื้อในประเทศนั้น PCI
จะติดต่อกับผู้ผลิตหลายราย
ส่วนบรรจุภัณฑ์ที่นำเข้าจากต่างประเทศนั้นจะเป็นการจัดหาโดยผู้ว่าจ้างผลิตแต่ละราย
ในการสั่งซื้อบรรจุภัณฑ์เหล่านี้จะพิจารณาให้สอดคล้องกับแผนการผลิตซึ่งเป็นไปตามคำสั่งซื้อของลูกค้า

ส่วนการจัดหาวัตถุดิบสำหรับผลิตภัณฑ์ซอสมะเขือเทศ ซอสพริก
นั้นจะประกอบด้วยเนื้อมะเขือเทศเข้มข้น พริกชี้ฟ้า และกระเทียม
ซึ่งจัดซื้อจากโรงงานผู้ผลิตในประเทศหลายราย โดย PCI มีความสัมพันธ์ที่ดีกับผู้ผลิต ทุกราย
และมีการติดต่อค้าขายกันมาเป็นระยะเวลานาน สำหรับวัตถุดิบอื่นๆ ซึ่งมีมูลค่าการสั่งซื้อไม่มาก
ได้แก่ น้ำตาล เกลือ และน้ำส้มสายชู เป็นต้น ซึ่งสามารถจัดหาได้ง่ายจากตลาดทั่วไป นอกจากนี้
ยังมีบรรจุภัณฑ์ประเภทต่างๆ ทั้งขวดแก้ว ถุง ซอง และแกลลอน
จะเป็นการจัดซื้อจากผู้ผลิตในประเทศ ซึ่งได้ทำการสั่งซื้อกันเป็นประจำ

PFP ผลิตภัณฑ์อาหารสำเร็จรูปแช่แข็งที่ PFP ผลิต ประกอบด้วยวัตถุดิบที่เป็นเนื้อสัตว์ทะเล เช่น กุ้ง
ปลาหมึก เป็นหลัก นอกจากนี้ยังมีส่วนประกอบอื่นๆ ได้แก่ เห็ด ผัก
และเครื่องเทศและเครื่องปรุงรสต่างๆ

การจัดหาวัตถุดิบดังกล่าวจัดหาจากในประเทศทั้งหมดซึ่งสามารถหาซื้อได้ง่ายและมีผู้ค้าหลายราย
ประกอบกับ PFP มีความสัมพันธ์ที่ดีกับผู้ค้าวัตถุดิบเหล่านี้
ทำให้ไม่มีปัญหาเกี่ยวกับการขาดแคลนวัตถุดิบแต่อย่างใด

PMSE ผลิตภัณฑ์กาแฟอินทรีย์ของบริษัทเป็นกาแฟสายพันธุ์อาราบิก้าแท้ 100 %
ลักษณะธรรมชาติของสายพันธุ์จะให้ผลผลิตที่ดี กลิ่นหอม
มีรสชาติและคุณภาพสูงเพราะปลูกในพื้นที่ที่มีความสูงกว่าระดับน้ำทะเล 1,000 เมตรขึ้นไป
ปัจจุบันกาแฟอินทรีย์ของบริษัทได้รับการส่งเสริมและปลูกในจังหวัดเชียงรายครอบคลุมพื้นที่ 2 อุทยาน
คืออุทยานแห่งชาติขุนแจ และ อุทยานแห่งชาติลำน้ำกก และ 3 ป่าต้นน้ำ คือต้นน้ำแม่ลาว
ต้นน้ำแม่สรวย และต้นน้ำแม่กรณ์
โดยมีหมู่บ้านของเกษตรกรในพื้นที่ดังกล่าวอยู่ในโครงการส่งเสริมการปลูกกาแฟอินทรีย์

ผลิตภัณฑ์กาแฟอินทรีย์จะมีช่วงเวลาเพาะปลูก ระหว่างเดือนมีนาคม – เดือนตุลาคม (8 เดือน)
และเก็บเกี่ยวผลผลิตในช่วงเดือนพฤศจิกายน – เดือนกุมภาพันธ์ (4 เดือน) โดย
บริษัทรับซื้อผลผลิตกาแฟอินทรีย์จากเกษตรกรที่อยู่ในโครงการจึงไม่มีประเด็นในการขาดแคลนวัตถุดิบแต่อย่างใด

5)  ผลกระทบต่อสิ่งแวดล้อม

บริษัท พรีเมียร์ มาร์เก็ตติ้ง จำกัด (มหาชน)
คำนึงถึงการช่วยกันลดภาระของมลภาวะด้านสิ่งแวดล้อมด้วยการทำงานเชิงรุกตั้งแต่การจัดเก็บสินค้าคงคลังให้อยู่ในระดับเหมาะสม
มีการหมุนเวียนสินค้าในร้านค้าเพื่อให้เกิดความสดใหม่
อีกทั้งการบริหารจัดการเพื่อลดปัญหาที่สินค้าจะหมดอายุและอาจต้องนำกลับมาทำลาย
ด้วยมาตรการที่กล่าวมาข้างต้น
ทำให้บริษัทประสบความยุ่งยากน้อยมากเกี่ยวกับปัญหาดังกล่าวและมีส่วนช่วยบรรเทาความเดือดร้อนจากมลภาวะ
ด้านสิ่งแวดล้อมไปได้มาก นอกจากนี้แล้วบริษัทย่อยซึ่งประกอบธุรกิจผลิตและจำหน่ายผลิตภัณฑ์อาหาร
ได้แก่ PMF PCI PFP และ PMSE ต้องปฏิบัติให้เป็นไปตามข้อกำหนดของกรมโรงงาน
กระทรวงอุตสาหกรรม ในเรื่องของการบำบัดน้ำเสียก่อนปล่อยน้ำทิ้งสู่แหล่งน้ำสาธารณะ

บริษัทย่อยได้ตระหนักถึงผลกระทบด้านสิ่งแวดล้อมที่เกิดจากกระบวนการผลิตและได้ดำเนินการตามแนวทางที่กำหนดอย่างเคร่งครัด
โดยมีมาตรการป้องกันน้ำทิ้งจากโรงงานอย่างดี
ซึ่งน้ำเสียที่เกิดขึ้นจะต้องผ่านการบำบัดน้ำเสียในโรงงานก่อน
เพื่อให้ได้มาตรฐานก่อนที่จะนำไปปล่อยทิ้ง โดยบริษัทย่อยมีการตรวจสภาพน้ำอย่างสม่ำเสมอ
ผลของการตรวจสอบผ่านเกณฑ์มาตรฐานที่กำหนด
และปัจจุบันได้นำน้ำที่ผ่านการบำบัดแล้วบางส่วนมาใช้หมุนเวียนภายในบริษัท
เพื่อช่วยลดการใช้น้ำและเป็นการช่วยอนุรักษ์แหล่งน้ำอีกด้วย ทั้งนี้
บริษัทย่อยดังกล่าวสามารถควบคุมของเสียจากการผลิตให้เป็นไปตามมาตรฐาน
รวมทั้งยังสามารถนำพลังความร้อนสูญเสียจากกระบวนการผลิตกลับมาใช้ใหม่ ได้อีกด้วย

ด้วยความตระหนักและการกำหนดแนวทางการบริหารจัดการผลกระทบด้านสิ่งแวดล้อมอย่างเข้มงวดและให้ความสำคัญอย่างยิ่ง
ในปี 2562 บริษัท PCI มีโครงการต่อเนื่อง ได้แก่ มาตรฐานอุตสาหกรรมสีเขียว (Green
Industry) ระดับที่ 4 จากกระทรวงอุตสาหกรรม
โดยที่พนักงานทุกคนภายในองค์กรให้ความร่วมมือร่วมใจดำเนินงานอย่างเป็นมิตรกับสิ่งแวดล้อม
ในทุกด้านของกิจกรรมที่ทำ จนกลายเป็นส่วนหนึ่งของวัฒนธรรมองค์กร ที่มีความรับผิดชอบต่อสังคม
และสิ่งแวดล้อม ทั้งภายในและภายนอกองค์กร นอกจากนี้ PCI ได้เปลี่ยนหัวเผาไหม้ Boiler
และใช้เชื้อเพลิงชีวมวล เป็นการลงทุนเพื่อสิ่งแวดล้อม ลดมลภาวะทางอากาศ และในปี 2563
บริษัทจะยังคงมุ่งมั่นต่อไปเพื่อให้เกิดพัฒนาด้านสิ่งแวดล้อมอย่างยั่งยืน
โดยจะมุ่งไปสู่อุตสาหกรรมสีเขียวระดับสูงสุด ระดับที่ 5 เครือข่ายสีเขียว (Green Network)
ที่เน้นถึงด้านสิ่งแวดล้อมตลอดห่วงโซ่อุปทานต่อไป

นอกเหนือจากนี้ ทางบริษัท PMF ได้ให้ความสำคัญในการใช้พลังงานจากแหล่งที่ยั่งยืน โดยตั้งแต่ปี
2561 เป็นต้นมา ทางบริษัทได้ดำเนินการติดตั้ง Solar Roof ขนาด 70 kWp
โดยสามารถลดปริมาณการใช้ไฟฟ้าลงได้จำนวน 89,000 หน่วยต่อปี และในปัจจุบัน Solar Roof
มีการพัฒนาให้มีประสิทธิภาพในสูงขึ้น และราคาของ Solar Module ถูกลง
บริษัทจึงอยู่ระหว่างการพิจารณาติดตั้ง Solar Roof เพิ่มเติมในอนาคตต่อไป

โครงการกาแฟอินทรีย์รักษาป่าเป็นโครงการให้เกษตรกรที่อยู่ในโครงการปลูกต้นไม้สายพันธุ์ต่างๆ
ควบคู่กับต้นกาแฟ
และเป็นการส่งเสริมรายได้ให้แก่เกษตรกรเพิ่มผลผลิตที่ได้จากการปลูกพันธุ์ไม้ต่างๆ
ทั้งนี้เพื่อให้เกิดการอนุรักษ์ทรัพยากรสิ่งแวดล้อมในชุมชน ไม่เกิดการทำลายป่าในเขตพื้นที่ชุมชน
รวมถึงการส่งเสริมการทำปุ๋ยจากเปลือกกาแฟสด (เชอรี่)
เกษตรกรนำมาหมุนเวียนในระบบการเพาะปลูกต่อไป

3. ปัจจัยความเสี่ยง

บริษัทมุ่งมั่นในการบริหารความเสี่ยงและกำหนดแผนและมาตรการป้องกันเพื่อลดระดับความเสี่ยงที่อาจจะเกิดขึ้นทั้งปัจจัยภายในและภายนอก
และกำหนดมาตรการป้องกันและรับมือกับความเสี่ยงหรือเหตุการณ์ภัยคุกคามฉุกเฉินซึ่งอาจและส่งผลกระทบต่อการหยุดชะงักของธุรกิจ
รวมทั้งให้ความสำคัญกับผลกระทบที่จะเกิดขึ้นทั้งด้าน เศรษฐกิจ สังคม และสิ่งแวดล้อม
ให้สอดคล้องกับแนวทางการพัฒนาการเติบโตอย่างยั่งยืน ภายใต้พันธกิจหลักของกลุ่มบริษัทพรีเมียร์
นั่นคือ “ธุรกิจก้าวหน้า พนักงานมั่นคง สังคมยั่งยืน”
รวมทั้งมีติดตามผลและทบทวนโดยฝ่ายบริหารอย่างสม่ำเสมอ
เพื่อให้มั่นใจว่าบริษัทสามารถจัดการหรือขจัดความเสี่ยงหรือภัยคุกคามฉุกเฉินเหล่านั้นให้อยู่ในระดับที่ยอมรับได้และธุรกิจสามารถดำเนินไปได้อย่างต่อเนื่อง

นโยบายและความมุ่งมั่นของผู้บริหาร

1)  บริษัทจัดให้มีระบบบริหารความเสี่ยงแบบครอบคลุมทั่วทั้งบริษัท พรีเมียร์ มาร์เก็ตติ้ง จำกัด
    (มหาชน) และบริษัทย่อย ตามกรอบการบริหารความเสี่ยง ISO 31000 : 2009 และ COSO
    ERM ซึ่งนอกจากจะทำให้ทราบปัจจัยเสี่ยงที่มีผลต่อการบรรลุวัตถุประสงค์
    หรือผลสำเร็จของการดำเนินงานและเพิ่มคุณค่าให้แก่บริษัทแล้ว
    ยังเป็นกลไกในการตอบสนองการเปลี่ยนแปลงทางธุรกิจที่อาจจะเกิดขึ้น
    โดยจะให้ความสำคัญต่อการบ่งชี้และการจัดการความเสี่ยง

2)  บริษัทตระหนักดีว่าการบริหารความเสี่ยงที่ได้ผลจะต้องได้รับการสนับสนุนจากพนักงานทุกระดับ
    จึงจัดตั้งคณะอนุกรรมการด้านการบริหารความเสี่ยง
    เพื่อให้มีการนำการบริหารความเสี่ยงเข้าใช้งานทั่วบริษัท
    และเพื่อผลักดันให้มีการนำมาใช้ในทุกขั้นตอนของการดำเนินงาน
    รวมทั้งเตรียมรับการเปลี่ยนแปลงที่อาจจะเกิดขึ้น

3)  บริษัทมุ่งหวังที่จะให้พนักงานทุกคนตระหนักและรับรู้ว่า
    การบริหารความเสี่ยงเป็นวัฒนธรรมขององค์กรที่ต้องใส่ใจตลอดเวลา
    จึงได้จัดทำคู่มือบริหารความเสี่ยง ซึ่งได้ประกาศใช้เมื่อต้นปี 2558
    รวมทั้งกำกับดูแลการบริหารความเสี่ยงของบริษัทให้เป็นไปตามคู่มือบริหารความเสี่ยงดังกล่าว

โครงสร้างการบริหารความเสี่ยง

ผังโครงสร้างกระบวนการบริหารความเสี่ยงภายในองค์กร

หน้าที่และความรับผิดชอบ

1)  คณะกรรมการบริษัทและกรรมการตรวจสอบ
    มีหน้าที่กำหนดนโยบายและกำกับดูแลการบริหารความเสี่ยงของบริษัทและบริษัทย่อย
    โดยมีคณะกรรมการตรวจสอบ
    ทำหน้าที่ประเมินประสิทธิภาพการบริหารความเสี่ยงเพื่อให้มั่นใจว่าการบริหารความเสี่ยงดำเนินไปอย่างมีประสิทธิภาพและประสิทธิผล
    และสอดคล้องกับแนวทางที่กำหนด

2)  คณะกรรมการบริหาร มีหน้าที่กำกับดูแลและติดตามการบริหารความเสี่ยงของบริษัท
    และบริษัทย่อยให้เป็นไปตามนโยบายการบริหารความเสี่ยงที่ได้รับการอนุมัติอย่างมีประสิทธิภาพและประสิทธิผล
    พร้อมทั้งรายงานความเสี่ยงที่สำคัญต่อคณะกรรมการบริษัทเพื่อพิจารณา
    ติดตามและให้ข้อสังเกตในการบริหารความเสี่ยงขององค์กร

3)  คณะอนุกรรมการด้านการบริหารความเสี่ยง และบริหารความต่อเนื่องทางธุรกิจ
    มีหน้าที่พิจารณากลยุทธ์ แผนการจัดการความเสี่ยง
    ทบทวนความเสี่ยงและติดตามการบริหารความเสี่ยงทั่วทั้งองค์กรรวมทั้งการบริหารความต่อเนื่องทางธุรกิจ
    พร้อมปรับปรุงกำหนดหน้าที่โครงสร้างคณะผู้รับผิดชอบบริหารความเสี่ยง
    และรายงานการบริหารความเสี่ยงต่อคณะกรรมการด้านการพัฒนาระบบงานเพื่อความยั่งยืน
    คณะกรรมการตรวจสอบ และคณะกรรมการบริษัท

4)  ฝ่ายตรวจสอบภายในมีหน้าที่ตรวจติดตามการปฏิบัติงานของคณะทำงานด้านความเสี่ยง
    เพื่อให้มั่นใจว่ามีการนำระบบการบริหารความเสี่ยงมาปรับใช้อย่างเหมาะสม

กรอบการบริหารความเสี่ยง

บริษัทได้มีการปรับปรุงกรอบการบริหารความเสี่ยงให้ทันสมัย
เพื่อให้สามารถตอบสนองต่อสภาพแวดล้อมในการดำเนินธุรกิจ ที่มีการเปลี่ยนแปลงอย่างรวดเร็ว
บริษัทจึงได้นำแนวทางการบริหารความเสี่ยงตาม ISO 31000:2009 ซึ่งเป็นมาตรฐานสากลของ
International Organization for Standardization (ISO) ที่มีการประกาศใช้ในปี
พ.ศ. 2552 โดยเป็นมาตรฐานในลักษณะของแนวปฏิบัติ (Guideline)
สำหรับการบริหารความเสี่ยง แต่ไม่ใช่ข้อกำหนด (Specification) ซึ่งมีชื่อเต็มว่า Risk
Management – Guidelines on Principles and Implementation of Risk
management และCOSO-Enterprise Risk Management
เพื่อให้การบริหารความเสี่ยงเป็นไปตามมาตรฐานสากลมากยิ่งขึ้น
เพื่อสร้างมูลค่าเพิ่มตลอดห่วงโซ่คุณค่า (Value Chain) ได้อย่างยั่งยืน

ความมุ่งมั่นการสร้างความต่อเนื่องอย่างยั่งยืน

บริษัทได้มีการทบทวนบริบทขององค์กรในระดับองค์กรและบริษัทย่อยในสายธุรกิจ
จนถึงระดับหน่วยงาน
โดยพิจารณาทั้งปัจจัยภายในและภายนอกกับสภาวะความเปลี่ยนแปลงในปัจจุบันและที่อาจจะเกิดขึ้นในอนาคต
ตั้งแต่ระดับผู้บริหารจนถึงระดับผู้ปฏิบัติการ
และเพื่อให้มั่นใจว่าธุรกิจของบริษัทสามารถดำเนินไปได้อย่างต่อเนื่องและมีประสิทธิภาพแม้เกิดภัยคุกคามฉุกเฉินที่อาจจะส่งผลทำให้เกิดการหยุดชะงักของธุรกิจ
สามารถบ่งชี้ถึงปัญหาอุปสรรคความไม่แน่นอนและภัยคุกคามฉุกเฉินที่อาจจะเกิดขึ้นที่ทำให้องค์กรสูญเสียโอกาสในเชิงธุรกิจหรือธุรกิจหยุดชะงัก
และทำการประเมินโอกาสการเกิดและผลกระทบที่จะเกิดขึ้นในทุกๆ
ด้านที่ส่งผลต่อการบรรลุถึงวัตถุประสงค์และเป้าหมายของบริษัท
พร้อมกำหนดมาตรการป้องกันและแผนปฏิบัติการตอบสนองต่อสถานการณ์ฉุกเฉินและแผนการกู้คืนฟื้นฟูให้ธุรกิจกลับเข้าสู่ภาวะปกติ
(Business Continuity Plan-BCP) ให้มีความชัดเจนและเป็นเอกภาพ
ทำการทดสอบแผนเพื่อให้มั่นใจได้ว่าสามารถนำไปใช้ได้จริงอย่างมีประสิทธิภาพ

บริษัทมุ่งหวังที่จะให้พนักงานทุกคนตระหนัก รับรู้ และมีส่วนร่วมต่อระบบการบริหารความเสี่ยง
ปลูกฝังจิตสำนึกในความรับผิดชอบเป็นวัฒนธรรมขององค์กรที่ต้องใส่ใจตลอดเวลา
มีการทำเป็นคู่มือบริหารความเสี่ยงและความต่อเนื่องธุรกิจให้กับพนักงาน จัดอบรมให้ความรู้
สื่อสารทำความเข้าใจผ่านช่องทางต่างๆ ให้เกิดการมีส่วนร่วมอย่างทั่วถึง
รวมทั้งให้พนักงานได้มีโอกาสแสดงความคิดเห็นในการปรับปรุงพัฒนาให้เกิดประสิทธิภาพอย่างยั่งยืน

กระบวนการบริหารความเสี่ยงและบูรณาการของบริษัท แบ่งออกเป็น 2 ระดับ คือ

1)  ระดับองค์กร (Entity Level)
    บริษัทมีการบริหารความเสี่ยงที่เกิดจากกิจกรรมหลักทางธุรกิจ เช่น ความเสี่ยงในเชิงกลยุทธ์
    แผนงานหลัก หรือนโยบายในการบริหาร
    รวมทั้งความเสี่ยงจากปัจจัยภายในและภายนอกองค์กร ซึ่งส่งผลกระทบกับการดำเนินธุรกิจ
    อย่างมีนัยสำคัญ

2)  ระดับหน่วยงาน (Activity Level)
    บริษัทมีการบริหารความเสี่ยงที่เกิดจากการปฏิบัติงานในแต่ละหน่วยงาน
    ครอบคลุมถึงปัจจัยเสี่ยงที่เกี่ยวข้องกับกระบวนการทำงาน การใช้อุปกรณ์ เทคโนโลยี
    บุคลากรที่ปฏิบัติงาน

บริษัทและบริษัทย่อยในสายธุรกิจได้มีการทบทวนบริบทความเสี่ยงขององค์กรพิจารณาและประเมินระดับความเสียงและพิจารณาความเสี่ยงที่มีนัยสำคัญที่ส่งผลต่อการบรรลุถึงวัตถุประสงค์และเป้าหมายขององค์กรมากำหนดมาตรการในการป้องกันและกลยุทธ์ในการ
ลดโอกาส และผลกระทบให้อยู่ในระดับที่ยอมรับได้ ดังนี้

ธุรกิจจัดจำหน่ายสินค้า

-   ความเสี่ยงจากยอดขายพึ่งพิงสินค้าหลักเพียงแบรนด์เดียว

จากการที่บริษัทมีสินค้าที่เป็นยอดขายหลักของบริษัทเพียงแบรนด์เดียว
ซึ่งมีความเสี่ยงที่อาจจะได้รับผลกระทบต่อยอดขายหากแบรนด์สินค้ามีชื่อเสียงในด้านลบ เช่น
ผลกระทบจากการวิจารณ์ทางด้านลบจากผู้บริโภค หรือคู่แข่งในสื่อสังคมออนไลน์ต่างๆ
ชื่อเสียงด้านความปลอดภัยด้านอาหาร ที่ส่งผลต่อความเชื่อมั่นของลูกค้าผู้บริโภคและผู้ร่วมลงทุน
อย่างไรก็ตามบริษัทได้ตระหนักถึงความเสี่ยงเหล่านั้นที่อาจจะเกิดขึ้น
และได้มีการเพิ่มมาตรการต่างๆ
เพื่อช่วยควบคุมและลดความเสี่ยงที่จะเกิดขึ้นอย่างเข้มงวดและสม่ำเสมอ

มาตรการป้องกันความเสี่ยง

บริษัทมีการเจรจาและจับมือกับคู่ค้าที่เป็นเจ้าของสินค้าให้ร่วมกันวิจัยและพัฒนาผลิตภัณฑ์ใหม่ๆ
ในประเภทสินค้าที่จะได้ประโยชน์ทางการค้าร่วมกัน
ในรูปแบบที่จ้างให้คู่ค้าผลิตและบริษัทรับมาทำการตลาดและวางแผนงานขาย
การจัดจำหน่ายสินค้าเองหรือ การเป็นรูปแบบการลงทุนร่วมกัน
ตั้งแต่การพัฒนาสินค้าและค่าใช้จ่ายด้านการตลาดและ การขาย และการจัดส่งทั้งหมด
ด้วยแนวทางดังกล่าวข้างต้นเพิ่มโอกาสการเจริญเติบโตของกิจการอย่างเข้มแข็งต่อไปในอนาคต
และสามารถลดความเสี่ยงดังกล่าวลงอย่างเป็นรูปธรรม

เพื่อสร้างความเข้มแข็งของแบรนด์อย่างต่อเนื่อง
บริษัทได้กำหนดกลยุทธ์ในการขยายช่องทางการจัดจำหน่ายไปยังต่างประเทศ และ
จำหน่ายผ่านช่องทาง Online มากขึ้น ซึ่งเป็นการขยายฐานตลาดและเข้าถึงกลุ่มลูกค้าที่หลากหลาย
จัดให้มีการส่งเสริมกิจกรรมการตลาดต่างประเทศและช่องทาง Online
เพื่อให้เป็นที่ยอมรับและความนิยมของสินค้า
โดยยังมุ่งเน้นจุดแข็งของสินค้าขนมขบเคี้ยวที่มีคุณค่าทางอาหาร
และติดตามการออกสินค้าใหม่ให้เป็นไปตามแผนอย่างสม่ำเสมอ
มีกิจกรรมส่งเสริมการขายอย่างต่อเนื่อง และมีการเพิ่มประสิทธิภาพของทีมงานจากหน่วยงานต่างๆ
ที่เกี่ยวข้องในการพัฒนาสินค้าลักษณะใหม่ๆ เพื่อให้สามารถช่วยลดความเสี่ยงดังกล่าวได้

-   ความเสี่ยงจากผลกระทบจากข้อร้องเรียนหรือข่าวสารด้านลบเกี่ยวกับผลิตภัณฑ์

บริษัทได้ให้ความสำคัญต่อระบบข่าวสารและสื่อต่างๆ
ที่มีอิทธิพลต่อผู้บริโภคโดยคำนึงถึงหากผู้บริโภคมีข้อร้องเรียนที่ไม่ได้รับการตอบสนองต่อความชัดเจนอย่างรวดเร็วและพึงพอใจต่อผลิตภัณฑ์
อาจมีการส่งผ่านข่าวด้านลบสู่สื่อต่างๆ ที่ส่งผลกระทบต่อการสูญเสียโอกาสทางธุรกิจ

มาตรการป้องกันความเสี่ยง

บริษัทได้บ่งชี้ถึงปัญหาและวิเคราะห์หาสาเหตุที่อาจจะเกิดขึ้น
และได้กำหนดมาตรการการป้องกันที่มีระเบียบปฏิบัติอย่างชัดเจน
กำหนดช่องทางสื่อสารที่ผู้บริโภคสามารถเข้าถึงได้ง่าย รวดเร็วไม่ว่าจะเป็นทาง Call Center,
Facebook Alert และจัดสรรทรัพยากรที่เพียงพอทั้งวัสดุอุปกรณ์ ระบบการสื่อสาร
และกำหนดผู้รับผิดชอบแต่ละช่วงเวลาอย่างชัดเจนเพื่อความรวดเร็วและสร้างความพึงพอใจให้กับลูกค้า
ขณะเดียวกันบริษัทได้มีการกำหนดแนวทางปฏิบัติการตอบสนองต่อสถานการณ์ฉุกเฉินและความต่อเนื่องธุรกิจ
หากกรณีข่าวด้านลบได้ถูกส่งผ่านไปยังสื่อต่างๆ เป็นวงกว้าง
เพื่อดำเนินการจัดการและกู้คืนฟื้นฟูไม่ให้ธุรกิจเกิดความเสียหายและเกิดการหยุดชะงัก
และเพื่อให้เกิดความมั่นใจต่อผู้มีส่วนเกี่ยวข้องกับธุรกิจ

-   ความเสี่ยงจากผลกระทบของความเปลี่ยนแปลงระบบดิจิตอล (Digital Transformation)

ความเปลี่ยนแปลงของเทคโนโลยีและระบบดิจิตอลมีอิทธิพลต่อการดำเนินธุรกิจในโลกปัจจุบันอย่างมาก
บริษัทได้ให้ความสำคัญและมีการทบทวนบริบทองค์กรกับความเปลี่ยนแปลงนั้น
ทำการบ่งชี้ถึงความเสี่ยงและประเมินความเสี่ยง
วิเคราะห์โอกาสและผลกระทบของการเกิดเพื่อนำมากำหนดมาตรการป้องกันอย่างทั่วถึงทุกกระบวนการของการดำเนินงาน

มาตรการป้องกันความเสี่ยง

บริษัทได้ทำการทบทวนและสำรวจในกระบวนการต่างๆ ของบริษัทที่เกี่ยวข้องกับระบบดิจิตอล
เพื่อบ่งชี้ถึงปัญหาหรือความเสี่ยงที่อาจจะเกิดขึ้นในลักษณะเกิดการ Transformation
โดยได้วิเคราะห์ร่วมกับผู้เชี่ยวชาญที่ดูแลระบบและหน่วยงานพัฒนาระบบในองค์กร
มีการพัฒนาระบบจากระบบ Manual โดยนำเทคโนโลยีมาใช้ในกระบวนการมากขึ้น
และพัฒนาต่อยอดจาก ERP (Enterprise Resources Planning)
เพื่อพัฒนากระบวนการทำงานที่เชื่อมโยงระบบงานต่างๆ
ให้สามารถดำเนินการได้อย่างรวดเร็วและมีประสิทธิภาพ
ในขณะเดียวกันองค์กรยังให้ความสำคัญกับบุคลากรด้วยการให้ความรู้ปรับทัศนคติ (Mind Set)
ของบุคลากรและพัฒนาความรู้ความสามารถเพื่อให้สอดคล้องกับความเปลี่ยนแปลงที่เกิดขึ้นอย่างมีส่วนร่วม

-   ความเสี่ยงจากการที่บริษัทได้รับผลกระทบจากความปลอดภัยด้านอาหาร (Food safety)

บริษัทได้มีการประเมินความเสี่ยงที่สินค้าของบริษัทมีโอกาสที่จะเกิดความไม่ปลอดภัยต่อสุขภาพ
อนามัยของผู้บริโภค จากการได้รับสิ่งแปลกปลอม สารพิษ สารเคมี หรือเชื้อจุลินทรีย์ต่างๆ
เพื่อที่จะนำไปใช้ในการวางแผนป้องกันความเสี่ยงเหล่านั้นให้อยู่ในระดับที่ปลอดภัย
โดยคำนึงถึงเรื่องสุขภาพ และความปลอดภัยของผู้บริโภคเป็นหลัก

มาตรการป้องกันความเสี่ยง

ในส่วนของกระบวนการทางด้านการผลิตนั้น บริษัทได้มีการควบคุมและตรวจสอบอย่างสม่ำเสอ
โดยมีการยกระดับมาตรฐานในการทำงานที่เข้มงวดมากขึ้น
และเพิ่มการให้ความรู้และการรณรงค์ให้พนักงานทุกส่วนได้ตระหนักถึงความสำคัญในเรื่องนี้อย่างสม่ำเสมอ

ในส่วนของกระบวนการขนส่งและจัดจำหน่ายนั้น
บริษัทได้เพิ่มการควบคุมในการตรวจสอบสินค้าที่ไม่ได้คุณภาพอย่างเข้มงวดและสม่ำเสมอ
เพื่อลดความเสี่ยงในเรื่องดังกล่าวเช่นกัน นอกจากนี้แล้วบริษัทยังให้ความสำคัญต่อข้อร้องเรียน
คำติชมต่อผลิตภัณฑ์ด้วยการจัดทำช่องทางการสื่อสารไม่ว่าจะเป็นทาง Call Center, Facebook
Alert
และกำหนดผู้รับผิดชอบแต่ละช่วงเวลาอย่างชัดเจนเพื่อความรวดเร็วและสร้างความถึงพอใจให้กับลูกค้า

-   ความเสี่ยงที่จะเกิดผลกระทบจากการหยุดชะงักทางธุกิจ

บริษัทได้ทำการบ่งชี้ถึงภัยคุกคามฉุกเฉินต่างๆ ที่มีความเสี่ยงในการเกิดขึ้น
ทำการประเมินโอกาสและผลกระทบต่อระบบงานสำคัญที่อาจเป็นผลให้เกิดการหยุดชะงักทางธุรกิจ
โดยเฉพาะอย่างยิ่งผลกระทบต่อสำนักงานและคลังสินค้า เช่น เหตุการณ์ภัยพิบัติทางธรรมชาติ
เหตุการณ์จากภัยจลาจลหรือจากการจงใจก่อเหตุความเสียหายต่อบริษัท เช่น การวางเพลิง
หรือการเกิดเพลิงไหม้ต่างๆ เป็นต้น

มาตรการป้องกันความเสี่ยง

จากความเสี่ยงต่างๆ
บริษัทได้ทำการวิเคราะห์และประเมินโอกาสที่จะเกิดความเสียหายถึงขั้นการหยุดชะงักของการดำเนินงานที่สำคัญ
(Major operational disruptions) จากนั้นจึงมากำหนดลำดับความสำคัญของงาน
กำหนดบทบาทหน้าที่ของหน่วยงานต่างๆ
ตลอดจนการจัดสรรทรัพยากรในการบริหารเพื่อให้การดำเนินธุรกิจสามารถเป็นไปอย่างต่อเนื่อง
นอกจากนี้แล้วบริษัทยังได้จัดเตรียมความพร้อมในการรับมือต่อเหตุการณ์วิกฤตเหล่านั้น
เพื่อสร้างความมั่นใจให้กับผู้มีส่วนได้เสียทุกฝ่ายว่าจะสามารถรับมือกับความเสี่ยงที่อาจเกิดขึ้นจากสถานการณ์ต่างๆ
ได้อย่างเหมาะสมตลอดจนทำการฝึกซ้อม
โดยบริษัทได้จัดทำแผนปฏิบัติการตอบสนองต่อสถานการณ์ฉุกเฉินและกู้คืนฟื้นฟูความต่อเนื่องธุรกิจให้มีความเหมาะสมกับบริบทขององค์กร
และครอบคลุมถึงมาตรการการป้องกันอย่างเป็นรูปธรรม ดังนี้

1)  มาตรการป้องกันก่อนการเกิดภัยฉุกเฉิน (Prevention Plan)
    เป็นการตรวจตราเฝ้าระวังและเพื่อลดความ

  เสี่ยงที่จะเกิดภัยฉุกเฉิน และจัดสรรทรัพยากรบุคคล เครื่องมือ สถานที่เพื่อรองรับการเกิดเหตุ

2)  มาตรการการควบคุมและระงับเหตุฉุกเฉิน (Emergency Plan) กำหนดขั้นตอน
    วิธีการและจัดสรรทรัพยากรสำหรับควบคุมเหตุฉุกเฉินอย่างเหมาะสม

3)  มาตรการการกู้คืน/ฟื้นฟูและความต่อเนื่องธุรกิจ (Business Continuity Plan)
    โดยวิเคราะห์ผลกระทบที่อาจเกิดขึ้นชี้บ่งและปัจจัยที่ได้รับผมกระทบ
    กำหนดกลยุทธ์ในการกู้คืนระบบและธุรกิจให้สามารถดำเนินการได้อย่างต่อเนื่อง
    และดำเนินการฟื้นฟูความเสียหายให้กลับเข้าสู่ภาวะปกติโดยเร็ว

นอกจากนี้บริษัทยังมีแนวทางในการจัดทำประกันภัยต่างๆให้ครอบคลุมทั้งในส่วนที่เป็นสินทรัพย์ของบริษัท
หรือส่วนที่เกี่ยวข้องกับพนักงานและบุคคลที่ 3 ตลอดจนประกันภัยธุรกิจหยุดชะงัก (Business
Interruption Insurance) ให้ครอบคลุมไว้ด้วย

ธุรกิจการผลิตผลิตภัณฑ์อาหาร

-   ความเสี่ยงจากความผันผวนของราคาและปริมาณวัตถุดิบ

ผลิตภัณฑ์ของบริษัทย่อยต้องพึ่งพาวัตถุดิบหลัก ได้แก่ ปลาทูน่า และเนื้อปลาบดแช่แข็ง
โดยวัตถุดิบดังกล่าวมาจากธรรมชาติ ทำให้ปริมาณของวัตถุดิบขึ้นกับฤดูกาล
ปรากฏการณ์ทางธรรมชาติ ภัยธรรมชาติ เป็นต้น
รวมทั้งราคามีการขึ้น/ลงตามระดับอุปสงค์และอุปทานในตลาด นอกจากนี้ ราคาวัตถุดิบดังกล่าว
อาจได้รับผลกระทบทางอ้อมจากปัจจัยภายนอกต่างๆ ที่ไม่อาจควบคุมได้ อันได้แก่ อัตราแลกเปลี่ยน
หรือมาจากกฎหมายและกฎระเบียบใหม่ๆ ของประเทศคู่ค้า
นอกจากนี้ยังมีข้อจำกัดของวัตถุดิบทางทะเล ที่ต้องจัดหาให้ถูกต้องตามกฎระเบียบของยุโรป : IUU
Fishing (Illegal, Unreported, Unregulated Fishing)
และต้องมีความรัดกุมมากยิ่งขึ้น ที่ขยายผลครอบคลุมสินค้าที่ขายต่างประเทศทั้งหมด
รวมถึงสินค้าที่ขายในประเทศ ซึ่งปัจจัยเหล่านี้ล้วนส่งผลต่อการเปลี่ยนแปลงของราคาซื้อ
และต้นทุนการผลิตของบริษัทย่อยโดยตรง

ทั้งนี้ในการดำเนินงานที่ผ่านมาบริษัทย่อยสามารถควบคุมผลกระทบของความเสี่ยงนี้ให้อยู่ในระดับที่ยอมรับได้
ถึงขั้นดีขึ้นตามลำดับ และมีแนวทางป้องกันและรับมือดังจะกล่าวต่อไปนี้

มาตรการป้องกันความเสี่ยง

1)  สรรหาแหล่งวัตถุดิบใหม่เพิ่มขึ้น เช่น มาจากชาวประมงรายย่อย

2)  พัฒนาสินค้าใหม่โดยเน้นใช้วัตถุดิบปลาทูน่าในสัดส่วนที่น้อยลง
    และมาใช้วัตถุดิบที่มาจากฟาร์มหรือจาก

  แหล่งการเกษตรให้มากขึ้นหรือใช้วัตถุดิบที่มาจากการเกษตร 100 %

3)  ผลิตสินค้าใหม่ ประเภทอาหารสัตว์เลี้ยงให้มีความหลากหลายของวัตถุดิบ เช่น เนื้อวัว,
    เนื้อไก่, เนื้อแกะ

  นอกจากนี้ยังมีวัตถุดิบจากผักและผลไม้ที่มีมาตรฐานเทียบเท่ากับวัตถุดิบที่นำไปผลิตกับอาหารคนสามารถสืบย้อนกลับได้เพื่อเป็นการสร้างมูลค่าเพิ่มขึ้นด้วย

4)  มีการซื้อขายล่วงหน้าในระยะสั้น 3-6 เดือน
    และเก็บสต็อคสินค้าเพิ่มขึ้นในช่วงที่คาดการณ์ว่าวัตถุดิบจะ

  ขาดแคลน

-   ความเสี่ยงอันเนื่องมาจากการแข่งขันด้านราคา

ในปีที่ผ่านมาบริษัทย่อย-บริษัท พรีเมียร์ แคนนิ่ง อินดัสตรี้ จำกัด (PCI) ซึ่งส่งออกผลิตภัณฑ์ปลาทูน่า
และอาหารสำหรับสัตว์เลี้ยง (Pet Food) ได้รับผลกระทบ
จากภาวะการตลาดที่มีการแข่งขันกันสูงมากจากผู้ผลิตรายใหญ่ที่มีการเสนอราคาขายที่ได้เปรียบกว่า
นอกจากนี้ยังได้รับผลกระทบต่อเนื่องจากภาวะเศรษฐกิจถดถอยของประเทศญี่ปุ่น
ส่งผลให้การส่งออกสินค้าไปยังประเทศญี่ปุ่นมีปริมาณลดลงอย่างต่อเนื่อง อย่างไรก็ตาม บริษัทย่อย
(PCI) ได้ขยายตลาดการส่งออกไปยังกลุ่มลูกค้าในประเทศอื่นๆ ในหลากหลายทวีปมากขึ้น
จึงทำให้สามารถลดผลกระทบของความเสี่ยงข้อนี้ได้

มาตรการป้องกันความเสี่ยง

บริษัทย่อยยังคงเน้นมาตรการที่ต่อเนื่องในการลดระดับการพึ่งพิงลูกค้ารายใหญ่
ด้วยการหาลูกค้ารายใหม่จากหลายประเทศ และเพิ่มการขายสินค้าไปยังหลากหลายทวีปมากขึ้น
รวมทั้งมุ่งเน้นการสร้างและพัฒนาแบรนด์ที่เป็นของบริษัทเองโดยเน้นสินค้าซอสและอาหารสัตว์เลี้ยงให้มีความเข้มแข็งเพิ่มขึ้น
รวมถึงการพัฒนาสินค้าจากวัตถุดิบเหลือใช้ที่จะสามารถสร้างมูลค่าเพิ่มได้
ทั้งนี้เพื่อช่วยลดผลกระทบจากความเสี่ยงดังกล่าวข้างต้น

-   ความเสี่ยงจากข้อตกลงทางการค้าและกฎระเบียบที่เข้มงวดมากขึ้น

การทำข้อตกลงทางการค้า ทั้งการตกลงร่วมกันในกลุ่มทวีปหรือข้อตกลงเฉพาะประเทศต่อประเทศ
อาจไม่ก่อให้เกิดประโยชน์กับบริษัทขนาดกลางและบริษัทขนาดเล็กในการแข่งขันทางการค้า เช่น
การทำความตกลงหุ้นส่วนเศรษฐกิจไทย-ญี่ปุ่น JTEPA (Japan - Thailand Economic
Partnership Agreement)
เพื่อเปิดเสรีและอำนวยความสะดวกให้กับสินค้าและบริการระหว่างประเทศคู่เจรจามากขึ้นนั้น
อาจส่งผลให้บริษัทย่อยมีความเสี่ยงจากข้อตกลงดังกล่าวโดยเฉพาะอย่างยิ่งกฎว่าด้วยถิ่นกำเนิดของสินค้า
(Rule of Origin) ซึ่งระบุว่า ปลาทูน่าที่จับได้ต้องจับโดยเรือประมงที่มีสัญชาติไทย
หรือประเทศคู่เจรจา หรือจับโดยเรือประมงที่ขึ้นทะเบียนเป็นสมาชิกของ IOTC (Indian Ocean
Tuna Commission) จากการที่ในน่านน้ำของประเทศไทย
ไม่มีปลาทูน่าซึ่งเป็นวัตถุดิบหลักของบริษัท
ทำให้การรับซื้อและการขอใช้สิทธิว่าด้วยแหล่งกำเนิดสินค้าดังกล่าวมีข้อจำกัด
ส่งผลให้ผลิตภัณฑ์ปลาทูน่าของบริษัทย่อยที่ส่งไปขายยังประเทศญี่ปุ่นอาจไม่ได้รับประโยชน์จากข้อตกลง
JTEPA มากนัก จึงทำให้มีผลต่อรายได้การส่งออกปลาทูน่าของบริษัทไปญี่ปุ่นลดลง
นอกจากนั้นแล้วการค้าขายกับทาง EU หรือสหภาพยุโรป ก็มีมาตรการที่เข้มงวด โดย EU
ได้ออกกฎระเบียบว่าด้วยการป้องกัน / ต่อต้าน และขจัดการทำประมงที่ผิดกฎหมาย
ขาดการรายงานและไร้การควบคุม IUU Fishing (Illegal Unreported and
Unregulated Fishing)
เพื่อให้ปลาที่นำมาผลิตเป็นสินค้าและส่งไปขายยังสหภาพยุโรปมีการจับโดยกระบวนการที่ถูกต้อง
และต้องไม่มีการใช้แรงงานที่ผิดกฏหมาย เช่น แรงงานบังคับ และแรงงานเด็ก
รวมทั้งยังต้องปฏิบัติตามกฎระเบียบและกฎหมายในประเทศที่เกี่ยวข้อง เช่น กฎหมายด้านสิ่งแวดล้อม
ระบบบำบัดน้ำเสีย ที่รับผิดชอบโดยกระทรวงอุตสาหกรรม, กระทรวงทรัพยากรและสิ่งแวดล้อม
รวมทั้งกรมเจ้าท่า กระทรวงคมนาคม เป็นต้น ส่วนการทำประมง,
การใช้แรงงานในธุรกิจต่อเนื่องประมง นั้นก็จะต้องปฏิบัติตามกฎระเบียบของกรมประมง
กระทรวงเกษตร และสหกรณ์การเกษตร รวมทั้งกฎเกณฑ์ของกรมจัดหางาน,
กรมสวัสดิการและคุ้มครองแรงงาน กระทรวงแรงงานด้วยเช่นกัน

อย่างไรก็ตาม บริษัทได้ดำเนินธุรกิจโดยยึดถือปฏิบัติให้สอดคล้องกับกฎระเบียบต่างๆ
ของประเทศคู่ค้าและหน่วยงานราชการรวมทั้งมีการติดตามความคืบหน้าของกฎระเบียบที่เกี่ยวข้อง
ทำให้สามารถควบคุมความเสี่ยงในเรื่องนี้ให้อยู่ในระดับที่สามารถดำเนินธุรกิจอย่างต่อเนื่องได้

มาตรการป้องกันความเสี่ยง

นอกจากการใช้มาตรการจัดการความเสี่ยงที่ได้กล่าวข้างต้นแล้ว
บริษัทยังคงเน้นให้มีการวางแผนศึกษากฎระเบียบของประเทศคู่ค้าที่เป็นรายใหม่ในอนาคต
อีกทั้งมีการร่วมทำงานกับหน่วยงานราชการ อาทิ กรมประมง กรมปศุสัตว์ ตลอดจน Supplier
ที่เป็นคู่ค้าอย่างใกล้ชิด โดยมีการตรวจเยี่ยม Supplier ตามแผนที่กำหนดไว้
เพิ่มการตรวจสอบผู้ผลิตวัตถุดิบต่างประเทศโดยผู้ตรวจสอบภายนอก (External Auditor)
รวมถึงศึกษาการใช้วัตถุดิบจากต่างประเทศเพื่อการผลิตสินค้าส่งออก
นอกจากนี้ยังพยายามพัฒนาการส่งออกไปยังประเทศอื่นๆ มากขึ้น เช่น ยุโรป ออสเตรเลีย
และอเมริกา เป็นต้น ใช้วัตถุดิบที่มีแหล่งกำเนิดภายในประเทศ
และวัตถุดิบที่มาจากฟาร์มหรือจากแหล่งการเกษตรให้มากขึ้น
รวมทั้งขยายตลาดการส่งออกไปยังประเทศอื่นๆ ทั้งในยุโรป, ออสเตรเลียและประเทศอเมริกา
เพื่อเป็นกระจายความเสี่ยงในอีกด้านหนึ่ง

-   ความเสี่ยงจากอัตราแลกเปลี่ยน

เนื่องจากบริษัทและบริษัทย่อยมีรายได้จากการส่งออกเป็นเงินตราต่างประเทศ
โดยรายได้จากการส่งออกส่วนใหญ่เป็นสกุลเงินดอลลาร์สหรัฐ เงินหยวนและเงินสกุลอื่นๆ
ความผันผวนของอัตราแลกเปลี่ยนจึงส่งผลกระทบโดยตรงต่อความไม่แน่นอนของรายได้บริษัท
โดยเฉพาะอย่างยิ่งในปี 2562 ที่ผ่านมาเงินบาทมีแนวโน้มแข็งค่ามากขึ้น

มาตรการป้องกันความเสี่ยง

อย่างไรก็ตามแม้บริษัทและบริษัทย่อยจะมีรายได้หลักเป็นรายได้สกุลต่างประเทศและในขณะเดียวกันก็มีค่าใช้จ่ายที่เป็นเงินสกุลต่างประเทศเช่นเดียวกัน
บริษัทมีแนวทางควบคุมความเสี่ยงจากอัตราแลกเปลี่ยนโดย

1.  การวางแผนการชำระค่าสินค้า ค่าวัตถุดิบ
    หรือค่าใช้จ่ายต่างๆในเวลาเดียวกันกับการรับชำระค่าสินค้า (Natural Hedge)

2.  การวางแผนและจัดเตรียมวงเงินซื้อขายอัตราแลกเปลี่ยนล่วงหน้า (Forward Contract)
    จากสถาบันการเงินไว้อย่างเพียงพอเพื่อรองรับตามแผนธุรกิจที่วางไว้

3.  การเปิดบัญชีเงินฝากสกุลต่างประเทศทั้งที่เป็นเงินสกุลดอลล่าร์สหรัฐ เงินสกุลหยวน
    ซึ่งเป็นเงินสกุลหลักของธุรกิจ
    เพื่อรองรับการรับชำระค่าสินค้าและบริการรวมถึงการชำระภาระค่าใช้จ่ายอื่นๆของบริษัทและบริษัทย่อยในอนาคตที่เป็นเงินตราต่างประเทศ

4.  การกำหนดข้อตกลงกับลูกค้าหรือคู่ค้าถึงจุดสูงสุด หรือต่ำสุดของอัตราแลกเปลี่ยน
    (Threshold) ที่ต้องมีการพิจารณาการทบทวนกำหนดโครงสร้างราคาใหม่

-   ความเสี่ยงจากการขายสินค้าและบริการให้กับลูกค้าในต่างประเทศเป็นสินเชื่อ
    ในกรณีที่ลูกค้าไม่ได้เปิดเลตเตอร์

ออฟเครดิต (Letter of Credit / LC)

การขายสินค้าและบริการให้กับลูกค้าในต่างประเทศของธุรกิจผลิตอาหารปลาทูน่า
อาหารทะเลสำเร็จรูปและซอส ลูกค้าส่วนหนึ่งได้รับเงื่อนไขการชำระค่าสินค้าเป็นสินเชื่อ
ซึ่งเป็นลูกค้าส่วนน้อยของบริษัท
โดยบริษัทมีกระบวนการการประเมินความเสี่ยงในการขายสินค้าแต่ละครั้งจากประวัติการขายในอดีตที่ผ่านมา
ประกอบกับข้อมูลรายงานประเมินความเสี่ยงผู้ซื้อจากธนาคารเพื่อการส่งออกและนำเข้าแห่งประเทศไทย
แต่อย่างไรก็ตามความเสี่ยงที่เกิดจากการที่ลูกค้าไม่ชำระเงินตามกำหนดก็ยังมีอยู่จนกว่าลูกค้าจะชำระเงินค่าสินค้าเสร็จสิ้น

มาตรการป้องกันความสี่ยง

บริษัทได้มีการซื้อประกันความเสี่ยงจากการส่งออก เพื่อให้ครอบคลุมกับความเสี่ยงที่อาจเกิดขึ้น
โดยประกันดังกล่าวจะคุ้มครองความเสียหายถึงร้อยละ 90 ของจำนวนเงิน
อีกทั้งบริษัทยังได้ใช้ความระมัดระวังในการเฝ้าติดตามประวัติการชำระเงินและข้อมูลจากรายงานความเสี่ยงที่ได้รับจากธนาคารฯ
อย่างสม่ำเสมอเป็นการช่วยลดความเสี่ยงอีกระดับหนึ่ง
อย่างไรก็ตามในปีที่ผ่านมายังไม่มีเหตุการณ์ที่ทำให้ต้องเกิดการเคลมประกันจากการไม่ชำระหนี้ของลูกค้า

  ธุรกิจการผลิตและจัดจำหน่ายผลิตภัณฑ์กาแฟ

-   ตราสินค้าที่ยังไม่เป็นที่รู้จักในวงกว้าง ต้องใช้เวลาในการสร้างการรับรู้ตราสินค้า

  บริษัทย่อย บริษัท พีเอ็มเอสอี จำกัด (PMSE)
  ผู้ผลิตและจัดจำหน่ายผลิตภัณฑ์กาแฟอินทรีย์สายพันธุ์อาราบิก้า ใน

  รูปแบบเมล็ดกาแฟคั่วเมล็ดและคั่วบด ภายใต้ตราสินค้า มีวนา และ ออราบิก้า
  เนื่องจากตราสินค้าของทางบริษัท เริ่มต้นได้ใช้กลยุทธ์การขายและการตลาดผ่านธุรกิจรูปแบบ
  B2B ของคู่ค้าที่ซื้อแบบมีปริมาณ ซึ่งจะนำไปใช้เป็นวัตถุดิบในการทำเครื่องดื่ม
  จึงส่งผลทำให้ผู้บริโภคในวงกว้าง B2C
  ที่ซื้อเพื่อบริโภคส่วนตัวไม่เกิดการรับรู้ถึงตราสินค้าของบริษัท

  ทางบริษัทตระหนักถึงข้อนี้ จึงได้วางกลยุทธ์งานขายและการตลาด ควบคู่ทั้งรูปแบบ B2B
  กับรูปแบบ B2C โดยถือว่าเป็นความเสี่ยงที่สามารถส่งผลกระทบต่อยอดขายบริษัทได้

มาตรการป้องกันความเสี่ยง

1.  การกระจายสินค้าให้ครอบคลุมร้านค้า Modern Trade รายสำคัญทั่วประเทศ
    เพื่อให้ผู้บริโภครายบุคคล ที่บริโภคกาแฟคั่วสามารถได้เข้าถึงสินค้าของบริษัทได้
    ตามจุดจำหน่ายสินค้ากาแฟในร้านค้า

2.  การประชาสัมพันธ์ทดลองชิมสินค้าผ่านจุดขายสินค้าในร้านค้า Modern Trade
    เพื่อให้เกิดการรับรู้ ทดลองใช้ และการซื้อ

3.  การสร้างการรับรู้โดยการนำตราสินค้าของบริษัทเข้าจำหน่ายผ่านช่องทาง Online ใน
    E-Commerce Platform ที่เป็นที่นิยมของตลาดและช่องทาง Online อื่นๆ

4.  การประชาสัมพันธ์เรื่องราว และจุดเด่นของตราสินค้าผ่านช่องทางประชาสัมพันธ์ Online
    ของบริษัท อาทิ Website Facebook โดยสนับสนุนด้วยการใช้สื่อ และเครื่องมือต่างๆ
    เพื่อกระตุ้น และสร้างการรับรู้ตราสินค้า

5.  การประชาสัมพันธ์ตราสินค้าของบริษัทร่วมกันกับคู่ค้า เพื่อผลสัมฤทธิ์ร่วมกัน

4.  ทรัพย์สินที่ใช้ในการประกอบธุรกิจ

    1.  สินทรัพย์ถาวรหลักที่บริษัทและบริษัทย่อยใช้ในการประกอบธุรกิจ

1)  สินทรัพย์ถาวรที่ใช้ในการประกอบธุรกิจ

(หน่วย: พันบาท)

+--------------+---------------------------+---------------+----------+
| ประเภท       | ลักษณะกรรมสิทธิ์              | ม             | ภาระผูกพัน |
| /ลักษณะสินทรัพย์ |                           | ูลค่าตามบัญชีสุทธิต |          |
|              |                           | ามงบการเงินรวม |          |
|              |                           |               |          |
|              |                           | ณ วันที่ 31      |          |
|              |                           | ธันวาคม 2562   |          |
+==============+===========================+===============+==========+
| 1.  ที่ดินและ   | บจ.พี.เอม.ฟูด               | 485,485       | ค้ำปร     |
| ส่วนปรับปรุงที่ดิน |                           |               | ะกันวงเงิน |
|              | -   1 แปลง จำนวน 24 ไร่    |               | สินเชื่อที่ได |
|              |                           |               | ้รับจากสถา |
|              | บจ.พรีเมียร์ แคนนิ่ง อินดัสตรี้    |               | บันการเงิน |
|              | ^(1/)                     |               | ^(1/)    |
|              |                           |               |          |
|              | -   2 แปลง จำนวน 5,751    |               |          |
|              |     ตรว. และ 9,628 ตรว.   |               |          |
|              |                           |               |          |
|              | บจ.พรีเมียร์ โฟรเซ่น ^(1/)    |               |          |
|              |                           |               |          |
|              | -   1 แปลง จำนวน 24 ไร่ 1  |               |          |
|              |     งาน 89 ตรว.           |               |          |
|              |                           |               |          |
|              | เป็นเจ้าของ                 |               |          |
+--------------+---------------------------+---------------+----------+
| 2.  อาคาร    | บริษัท พรีเมียร์ มาร์เก็ตติ้ง จำกัด | 97,337        | ค้ำปร     |
|              | (มหาชน)                   |               | ะกันวงเงิน |
|    สิ่งปลูกสร้าง |                           |               | สินเชื่อที่ได |
|     และส่วนปร | บจ.พี.เอม.ฟูด               |               | ้รับจากสถา |
| ับปรุงอาคารเช่า |                           |               | บันการเงิน |
|              | บจ.พรีเมียร์ แคนนิ่ง อินดัสตรี้    |               | ^(1/)    |
|              | ^(1/)                     |               |          |
|              |                           |               |          |
|              | บจ.พรีเมียร์ โฟรเซ่น ^(1/)    |               |          |
|              |                           |               |          |
|              | บจ.มีวนา                   |               |          |
|              |                           |               |          |
|              | เป็นเจ้าของ                 |               |          |
+--------------+---------------------------+---------------+----------+
| 3.  เครื่องจักร | บริษัท พรีเมียร์ มาร์เก็ตติ้ง จำกัด | 199,287       | ค        |
|     เครื่องมือ  | (มหาชน)                   |               | ้ำประกันวง |
|     และอุปกรณ์ |                           |               | เงินสินเชื่อ |
|              | บจ.พี.เอม.ฟูด               |               | ที่ได้รับจาก |
|              |                           |               | สถาบันการ |
|              | บจ.พรีเมียร์ แคนนิ่ง อินดัสตรี้    |               | เงิน^(1/) |
|              | ^(1/)                     |               |          |
|              |                           |               |          |
|              | บจ.พรีเมียร์ โฟรเซ่น ^(1/)    |               |          |
|              |                           |               |          |
|              | บจ.พีเอ็ม เอสอี              |               |          |
|              |                           |               |          |
|              | บจ.มีวนา                   |               |          |
|              |                           |               |          |
|              | เป็นเจ้าของ                 |               |          |
+--------------+---------------------------+---------------+----------+
| 4.  เคร      | บริษัท พรีเมียร์ มาร์เก็ตติ้ง จำกัด | 12,750        | -        |
| ื่องตกแต่งและเค | (มหาชน)                   |               |          |
| รื่องใช้สำนักงาน |                           |               |          |
|              | บจ.พี.เอม.ฟูด               |               |          |
|              |                           |               |          |
|              | บจ.พรีเมียร์ แคนนิ่ง อินดัสตรี้    |               |          |
|              |                           |               |          |
|              | บจ.พรีเมียร์ โฟรเซ่น          |               |          |
|              |                           |               |          |
|              | บจ.พีเอ็ม เอสอี              |               |          |
|              |                           |               |          |
|              | บจ.มีวนา                   |               |          |
|              |                           |               |          |
|              | เป็นเจ้าของ                 |               |          |
+--------------+---------------------------+---------------+----------+

+----------------+------------------------+--------------+-------------+
| ประเ           | ลักษณะกรรมสิทธิ์           | มูลค          | ภาระผูกพัน    |
| ภท/ลักษณะสินทรัพย์ |                        | ่าตามบัญชีสุทธิตา |             |
|                |                        | มงบการเงินรวม |             |
|                |                        |              |             |
|                |                        | ณ วันที่ 31     |             |
|                |                        | ธันวาคม 2562  |             |
+================+========================+==============+=============+
| 5.  ยานพาหนะ   | บริษัท พรีเมียร์ มาร์เก็ตติ้ง   | 296          | -           |
|                | จำกัด (มหาชน)           |              |             |
|                |                        |              |             |
|                | บจ.พี.เอม.ฟูด            |              |             |
|                |                        |              |             |
|                | บจ.พรีเมียร์ แคนนิ่ง อินดัสตรี้ |              |             |
|                |                        |              |             |
|                | บจ.พรีเมียร์ โฟรเซ่น       |              |             |
|                |                        |              |             |
|                | บจ.มีวนา                |              |             |
|                |                        |              |             |
|                | เป็นเจ้าของ              |              |             |
+----------------+------------------------+--------------+-------------+
| 6.  งานระหว่า   | บจ.พี.เอม.ฟูด            | 21,400       | -           |
| งก่อสร้างและเครื่อ |                        |              |             |
| งจักรระหว่างติดตั้ง | บจ.พรีเมียร์ แคนนิ่ง อินดัสตรี้ |              |             |
|                |                        |              |             |
|                | เป็นเจ้าของ              |              |             |
+----------------+------------------------+--------------+-------------+
| รวม            |                        | 816,555      |             |
+----------------+------------------------+--------------+-------------+

^(1/) ที่ดิน อาคารและเครื่องจักรของบริษัทย่อย 2 แห่ง (บจ.พรีเมียร์ แคนนิ่ง อินดัสตรี้
และบจ.พรีเมียร์ โฟรเซ่น) ค้ำประกันวงเงินสินเชื่อที่ได้รับจากสถาบันการเงินจำนวนรวม 472
ล้านบาท

2)  สินทรัพย์ไม่มีตัวตน

ณ วันที่ 31 ธันวาคม 2562
บริษัทและบริษัทย่อยเป็นเจ้าของเครื่องหมายการค้าในประเทศและต่างประเทศดังนี้

+----------------------------------+-----------------------------------+
| เครื่องหมายการค้า                   | กรรมสิทธิ์                           |
+----------------------------------+-----------------------------------+
| 1.  ตราสินค้าทาโร                  | บริษัท พี.เอม.ฟูด จำกัด                |
+----------------------------------+-----------------------------------+
| 2.  ตราสินค้าคอริฟินซี                | บริษัท พรีเมียร์ มาร์เก็ตติ้ง จำกัด (มหาชน) |
+----------------------------------+-----------------------------------+
| 3.  ตราสินค้าคอริฟินซี – พลัส          | บริษัท พรีเมียร์ มาร์เก็ตติ้ง จำกัด (มหาชน) |
+----------------------------------+-----------------------------------+
| 4.  ตราสินค้าคิงส์ คิทเช่น             | บริษัท พรีเมียร์ โฟรเซ่น โพรดักส์ จำกัด    |
+----------------------------------+-----------------------------------+
| 5.  ตราสินค้ามีวนา                  | บริษัท มีวนา จำกัด                    |
+----------------------------------+-----------------------------------+
| 6.  ตราสินค้าแอทลาส                | บริษัท พรีเมียร์ แคนนิ่ง อินดัสตรี้ จำกัด     |
+----------------------------------+-----------------------------------+

หนังสือสำคัญแสดงการจดทะเบียนเครื่องหมายการค้าจะมีอายุ 10 ปีนับจากวันจดทะเบียน
และอาจต่ออายุได้คราวละ 10 ปี ซึ่งที่ผ่านมาบริษัทและบริษัทย่อยได้ทำการต่ออายุมาโดยตลอด

3)  สัญญาเช่า

บริษัททำสัญญาเช่าพื้นที่อาคาร / คลังสินค้าเพื่อใช้เป็นที่ตั้งสำนักงานและเก็บรักษาสินค้า
โดยทำสัญญาเช่ากับบุคคลที่เกี่ยวข้องกันกับบริษัท (การเช่าพื้นที่สำนักงาน)
และบุคคลที่ไม่มีความเกี่ยวข้องกันกับบริษัท (การเช่าพื้นที่คลังสินค้า)
โดยมีรายละเอียดของสัญญาเช่า ดังนี้

+---+--------------+--------------+-----------------+---------+----------+
|   | สำนักงาน      | คู่สัญญา        | สถานที่เช่า        | ระยะเวล | พื้นที่      |
|   |              |              |                 | าการเช่า |          |
+===+==============+==============+=================+=========+==========+
| 1 | บริษัท พรีเมียร์  | บริษัท เสรี     | เลขที่ 1          | 20 ปี    | 2,174.5  |
| . | มาร์เก็ตติ้ง     | พร็อพเพอร์ตี้ส์   | พรีเ             |         | ตร.ม.    |
|   | จำกัด (มหาชน) |              | มียร์คอร์ปอเรทปาร์ค | (4 มิ.ย. |          |
|   |              | โฮลดิ้ง จำกัด   | ซอยพรีเมียร์ 2     | 2553 ถึง |          |
|   | 1.1 สำนักงาน  |              | ถนนศรีนครินทร์     | 3 มิ.ย.  |          |
|   |              |              | แขวงหนองบอน     | 2573)   |          |
|   |              |              | เขตประเวศ       |         |          |
|   |              |              | กรุงเทพฯ         |         |          |
+---+--------------+--------------+-----------------+---------+----------+
|   | 1.2 คลังสินค้า  | บริษัท ทรานส์   | 33/9 หมู่ที่ 1      | 1 ปี     | 6,570    |
|   | *            | โลจิสติกส์ จำกัด | ทาง             |         | ตร.ม.    |
|   |              |              | หลวงพิเศษหมายเลข | (1 ก.ค. |          |
|   |              |              | 36              | 2561 ถึง |          |
|   |              |              | (ถนนกรุงเทพ-ชลบุรี | 30 ก.ย. |          |
|   |              |              | สายใหม่)         | 2562)   |          |
|   |              |              | แข              |         |          |
|   |              |              | วงคลองสามประเวศ |         |          |
|   |              |              | เขตลาดกระบัง     |         |          |
|   |              |              | กรุงเทพฯ         |         |          |
+---+--------------+--------------+-----------------+---------+----------+
| 2 | บริษัท พี.เอม.  | บริษัท เสรี     | เลขที่ 1          | 3 ปี     | 107.93   |
| . | ฟูด จำกัด      | พร็อพเพอร์ตี้ส์   | พรีเ             |         | ตร.ม.    |
|   |              |              | มียร์คอร์ปอเรทปาร์ค | (1 พ.ค. |          |
|   | (สำนักงาน)    | โฮลดิ้ง จำกัด   | ซอยพรีเมียร์ 2     | 2560 ถึง |          |
|   |              |              | ถนนศรีนครินทร์     | 30      |          |
|   |              |              | แขวงหนองบอน     | เม.ย.   |          |
|   |              |              | เขตประเวศ       | 2563)   |          |
|   |              |              | กรุงเทพฯ         |         |          |
+---+--------------+--------------+-----------------+---------+----------+
| 3 | บริษัท พีเอ็ม    | บริษัท เสรี     | เลขที่ 1          | 3 ปี     | 140.42   |
| . | เอสอี จำกัด    | พร็อพเพอร์ตี้ส์   | พรีเ             |         | ตร.ม.    |
|   |              |              | มียร์คอร์ปอเรทปาร์ค | (1 ม.ค. |          |
|   | (สำนักงาน)    | โฮลดิ้ง จำกัด   | ซอยพรีเมียร์ 2     | 2560 ถึง |          |
|   |              |              | ถนนศรีนครินทร์     | 31 ธ.ค. |          |
|   |              |              | แขวงหนองบอน     | 2563)   |          |
|   |              |              | เขตประเวศ       |         |          |
|   |              |              | กรุงเทพฯ         |         |          |
+---+--------------+--------------+-----------------+---------+----------+
| 4 | บริษัท มีวนา    | บริษัท พรีเมียร์  | 98/1 หมู่ที่ 12     | 3 ปี     | 1,095    |
| . | จำกัด         | โฟรเซ่น       | ถนนเทพรัตน       |         | ตร.ม.    |
|   |              | โพรดักส์ จำกัด  |                 | (1 ก.ค. |          |
|   | 1.1          |              | ตำบลบางพลีใหญ่    | 2562 ถึง |          |
|   | สำนักงานและ   |              | อำเภอบางพลี      | 30 มิ.ย. |          |
|   |              |              |                 | 2565)   |          |
|   | โรงงานผลิต    |              | จังหวัดสมุทรปราการ |         |          |
+---+--------------+--------------+-----------------+---------+----------+
|   | 1.2 คลังสินค้า  | ดร. นิตย์      | 202/1 หมู่ที่ 2     | 3 ปี     | ที่ดินขนาด  |
|   |              | วังวิวัฒน์       | ตำบลสันทราย      |         |          |
|   |              |              |                 | (1 ก.พ. | 6-0-0 ไร่ |
|   |              |              | อ               | 2560 ถึง | โกดังขนาด |
|   |              |              | ำเภอเมืองเชียงราย | 31 ม.ค. | 2,100    |
|   |              |              |                 | 2563)   | ตร.ม.    |
|   |              |              | จังหวัดเชียงราย    |         |          |
+---+--------------+--------------+-----------------+---------+----------+
|   | 1.3 คลังสินค้า  | นางบัวเร็ว     | 9 หมู่ที่ 12        | 1 ปี     | ที่ดินขนาด  |
|   |              | สินทอง        | ตำบลศรีถ้อย       |         |          |
|   |              |              |                 | (15     | 6-2-67   |
|   |              |              | อำเภอแม่สรวย     | ม.ค.    | ไร่       |
|   |              |              | จังหวัดเชียงราย    | 2562 ถึง |          |
|   |              |              |                 | 14 ม.ค. | โกดังขนาด |
|   |              |              |                 | 2563)   | 880      |
|   |              |              |                 |         | ตร.ม.    |
+---+--------------+--------------+-----------------+---------+----------+

*สัญญาเช่ามีอายุ 1 ปี นับแต่วันที่ 1 มกราคม 2553 แต่ให้สิทธิบริษัทในการต่ออายุสัญญาได้คราวละ
1 ปี โดยไม่จำกัดจำนวนครั้งและในการต่ออายุสัญญาเช่าแต่ละครั้งบริษัทมีสิทธิที่จะปรับลด /
เพิ่มเติมพื้นที่เช่าได้ด้วย

1.  นโยบายการลงทุน

นอกจากธุรกิจปัจจุบัน บริษัทยังไม่มีนโยบายจะลงทุนในธุรกิจอื่น

5. ข้อพิพาททางกฎหมาย

           ณ วันที่ 31 ธันวาคม 2562 บริษัทและบริษัทย่อยไม่มีข้อพิพาททางกฎหมาย
ที่ก่อให้เกิดผลเสียหายต่อบริษัทและบริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น
ไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ
และไม่มีข้อพิพาทที่มิได้เกิดจากการประกอบธุรกิจโดยปกติของบริษัทหรือบริษัทย่อย

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท พรีเมียร์ มาร์เก็ตติ้ง จำกัด (มหาชน) : เลขทะเบียนบริษัท 0107550000122

ประเภทธุรกิจ : ดำเนินธุรกิจจัดจำหน่ายและเป็นตัวแทนจำหน่าย

สินค้าอุปโภคและบริโภค

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1600, 0-2301-1700

โทรสาร : 0-2301-1711

Home Page : www.premier-marketing.co.th

ทุนจดทะเบียน : 598,245,300 บาท

จำนวนหุ้นสามัญที่ออกจำหน่ายแล้ว : 598,245,300 หุ้น

งานเลขานุการบริษัท

โทรศัพท์ : 0-2301-1569

โทรสาร : 0-2748-2063

E-mail : Teerapol@pfc.premier.co.th

นักลงทุนสัมพันธ์

โทรศัพท์ : 0-2301-1740

โทรสาร : 0-2301-1711

E-mail : ir@pm.premier.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

1) บริษัท พี.เอม.ฟูด จำกัด : เลขทะเบียนบริษัท 0105525019069

ประเภทธุรกิจ : ผลิตปลาสวรรค์ตรา “ทาโร”

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

ที่ตั้งโรงงาน : เลขที่ 505 หมู่ที่ 9 ตำบลหนองกี่

อำเภอกบินทร์บุรี จังหวัดปราจีนบุรี 25110

โทรศัพท์ : 037-204417 – 20, 037-204314 - 6

โทรสาร : 037-204416

ทุนจดทะเบียน : 8,750,000 บาท

จำนวนหุ้นสามัญที่ออกจำหน่ายแล้ว : 875,000 หุ้น

จำนวนหุ้นที่บริษัทถืออยู่ : 874,994 หุ้น

2) บริษัท พรีเมียร์ แคนนิ่ง อินดัสตรี้ จำกัด : เลขทะเบียนบริษัท 0105528034204

ประเภทธุรกิจ : ผลิตซอสมะเขือเทศและซอสพริก “คิงส์ คิทเช่น”

ผลิตปลาทูน่าสำเร็จรูปบรรจุถุง (Pouch) และบรรจุ

กระป๋อง ผลิตภัณฑ์ปลาทูน่าทำเป็นอาหารสำหรับ

สัตว์เลี้ยง (Pet Food) และผลิตอาหารทะเล (Sea Food) สำเร็จรูป

อื่นๆ สำหรับอาหารคนและสัตว์เลี้ยง

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

ที่ตั้งโรงงาน : เลขที่ 326 หมู่ที่ 1 ถนนรัตนราช ตำบลบางบ่อ

อำเภอบางบ่อ จังหวัดสมุทรปราการ 10560

โทรศัพท์ : 0-2338-1327 – 31

โทรสาร : 0-2338-1102

ทุนจดทะเบียน : 93,000,000 บาท

จำนวนหุ้นสามัญที่ออกจำหน่ายแล้ว : 930,000 หุ้น

จำนวนหุ้นที่บริษัทถืออยู่ : 929,994 หุ้น

3) บริษัท พรีเมียร์ โฟรเซ่น โพรดักส์ จำกัด : เลขทะเบียนบริษัท 0105531062655

ประเภทธุรกิจ : ผลิตอาหารสำเร็จรูปแช่แข็ง และให้บริการรับฝากแช่

ผลิตภัณฑ์ในห้องเย็น

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

ที่ตั้งโรงงาน : เลขที่ 98/1 หมู่ที่ 12 ซอยวัดบางพลีใหญ่

ถนนบางนา-ตราด ก.ม. 13 ตำบลบางพลีใหญ่

อำเภอบางพลี จังหวัดสมุทรปราการ 10540

โทรศัพท์ : 0-2317-1134 – 6, 0-2317-1140 – 1

โทรสาร : 0-2317-1450

ทุนจดทะเบียน : 230,000,000 บาท

จำนวนหุ้นสามัญที่ออกจำหน่ายแล้ว : 230,000 หุ้น

จำนวนหุ้นที่บริษัทถืออยู่ : 229,994 หุ้น

4) บริษัท พีเอ็ม เอสอี จำกัด : เลขทะเบียนบริษัท 0105558063539

ประเภทธุรกิจ : ดำเนินธุรกิจลงทุนในกิจการเพื่อสังคม และดำเนินธุรกิจ

ด้านการผลิต การตลาด การพัฒนาผลิตภัณฑ์, การจัด

จำหน่ายผลิตภัณฑ์จากกิจการเพื่อสังคมและจัดจำหน่าย

ผลิตภัณฑ์กาแฟอินทรีย์ภายใต้ชื่อแบรนด์ “มีวนา” และ “ออราบิก้า”

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1600, 0-2301-1700

โทรสาร : 0-2301-1711

  ทุนจดทะเบียน : 100,000,000 บาท
  จำนวนหุ้นสามัญที่ออกจำหน่ายแล้ว : 10,000,000 หุ้น

จำนวนหุ้นที่บริษัทถืออยู่ : 9,999,997 หุ้น

5) บริษัท มีวนา จำกัด : เลขทะเบียนบริษัท 0105555161301

(ชื่อเดิม บริษัท กรีนเนท เอสอี จำกัด)

ประเภทธุรกิจ : ดำเนินธุรกิจเพื่อสังคมในการส่งเสริมเกษตรกรปลูกกาแฟอินทรีย์

เพื่อรักษาป่า ระบบนิเวศน์ และสิ่งแวดล้อม โดยเป็นผู้รับซื้อผลผลิต

กาแฟอินทรีย์ในระบบการค้าที่เป็นธรรมและนำมาแปรรูปภายใต้

เครื่องหมายการค้า “มีวนา” และ “ออราบิก้า”

สถานที่ตั้งสำนักงานใหญ่ : 98/1 หมู่ที่ 12 ถนนเทพรัตน ตำบลบางพลีใหญ่ อำเภอบางพลี

จังหวัดสมุทรปราการ 10540

โทรศัพท์ : 0-2313-3777

โทรสาร : 0-2313-3778

ทุนจดทะเบียน : 72,000,000 บาท

จำนวนหุ้นสามัญที่ออกจำหน่ายแล้ว : 720,000 หุ้น

จำนวนหุ้นที่บริษัทย่อยถืออยู่ : 639,999 หุ้น (ถือหุ้นด้วย บริษัท พีเอ็ม เอสอี จำกัด)

6) บริษัท เดอะ กู๊ด ดริงค์ จำกัด : เลขทะเบียนบริษัท 0105561074414

ประเภทธุรกิจ : ประกอบกิจการด้านการพัฒนาผลิตภัณฑ์กาแฟ และผลิตภัณฑ์

ที่มีกาแฟเป็นส่วนผสม

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1000

โทรสาร : -

ทุนจดทะเบียน : 15,000,000 บาท

จำนวนหุ้นสามัญที่ออกจำหน่ายแล้ว : 1,500,000 หุ้น

จำนวนหุ้นที่บริษัทย่อยถืออยู่ : 749,999 หุ้น (ถือหุ้นด้วย บริษัท พีเอ็ม เอสอี จำกัด)

บุคคลอ้างอิงอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400

โทรศัพท์ 0-2009-9000

โทรสาร 0-2009-9991

TSD Call Center 0-2009-9999

Website : http://www.set.or.th/tsd

E-mail : SETContactCenter@set.or.th

2) ผู้แทนผู้ถือหุ้นกู้

- ไม่มี -

3) ผู้สอบบัญชีประจำปี 2562

นางสาวศิราภรณ์ เอื้ออนันต์กุล ผู้สอบบัญชีรับอนุญาตเลขที่ 3844 หรือ

นางชลรส สันติอัศวราภรณ์ ผู้สอบบัญชีรับอนุญาตเลขที่ 4523 หรือ

นายฉัตรชัย เกษมศรีธนาวัฒน์ ผู้สอบบัญชีรับอนุญาตเลขที่ 5813

บริษัท สำนักงาน อีวาย จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ เขตคลองเตย

กรุงเทพมหานคร 10110

โทรศัพท์ 0-2264-0777, 0-2261-9190

โทรสาร 0-2264-0789-90, 0-2661-9192

4) ที่ปรึกษาทางการเงิน

- ไม่มี -

5) ที่ปรึกษากฎหมาย

- ไม่มี –

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์

แขวงหนองบอน เขตประเวศ กรุงเทพมหานคร 10250

โทรศัพท์ 0-2301-1000 โทรสาร 0-2398-1188

6.2 ข้อมูลสำคัญอื่น

- ไม่มี -